open-index/open-wikipedia-markdown huggingface dataset:
കെ.ടി. ഇർഫാൻ

ലഘുചിത്രം|വലത്ത്‌|ഇർഫാൻ കെ.ടി.
 
**ഇർഫാൻ കോലോത്തും തൊടി** ഇന്ത്യയിൽ കേരളത്തിലെ മലപ്പുറം ജില്ലയിൽ നിന്നുള്ള ഒരു അത്‌‌ലറ്റ് ആണ്. കീഴുപറമ്പ ആണ് ഇദ്ദേഹത്തിന്റെ സ്വദേശം.

2012 ലണ്ടൻ ഒളിമ്പിക്സിൽ 20 കിലോമീറ്റർ നടത്തമത്സരത്തിൽ ഇർഫാൻ ഇന്ത്യയെ പ്രതിനിധീകരിക്കുകയും ഈ ഇനത്തിൽ പുതിയ ദേശീയ റെക്കോർഡ് കുറിച്ച് 1 മണിക്കൂർ 20 മിനിറ്റ് 21 സെക്കന്റിൽ പത്താം സ്ഥാനം നേടുകയും ചെയ്തു. ഗുർമീത് സിങിന്റെ പേരിൽ ഉണ്ടായിരുന്ന 1 മണിക്കൂർ 23 മിനിറ്റ് 34 സെക്കന്റിന്റെ ദേശീയ റെക്കോർഡ് ആണ് ഇർഫാൻ തിരുത്തിയത്

## അവലംബം

## പുറത്തേക്കുള്ള കണ്ണികൾ

*Irfan Kolothum Thodi - Events and results 

വർഗ്ഗം:ഇന്ത്യയിലെ കായികതാരങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:കേരളത്തിൽ നിന്നുള്ള കായികതാരങ്ങൾ
വർഗ്ഗം:ഇന്ത്യയിൽ നിന്നുള്ള ഒളിമ്പ്യന്മാർ
വർഗ്ഗം:1990-ൽ ജനിച്ചവർ
അക്കോൺ മരംകൊത്തി

ഓക്ക് മരങ്ങളിൽ ധാരാളമായി കാണുന്ന മരം കൊത്തികളാണ് **അക്കോൺ വുഡ് പെക്കർ**. ശരാശരി 20 സെന്റീമീറ്റർ നീളവും 85 ഗ്രാമോളം ഭാരവുമുള്ള പക്ഷികളാണിവ. കറുപ്പും വെളുപ്പും നിറമാണിവയ്ക്ക്. തലയിൽ ചുവപ്പ് നിറവും കാണാറുണ്ട്. ഓക്ക് മരത്തിലെ പഴങ്ങളാണ് ഇവയുടെ ഇഷ്ട ഭക്ഷണം. ഈ കായ്കൾ മരങ്ങളിൽ പൊത്തുണ്ടാക്കി സൂക്ഷിക്കാറുമുണ്ട്. ഓക്ക് മരങ്ങളുടെ നാശം അക്കോൺ പക്ഷികളുടെ നിലനിൽപ്പിന് ഭീഷണി ഉയർത്തുന്നുണ്ട്.

## ചിത്രശാല

File:Acorn Woodpecker (Melanerpes formicivorus).jpg|right|Female bathing in California, USA


## അവലംബം

## അധികവായനയ്ക്ക്

*
*
*

## പുറത്തേക്കുള്ള കണ്ണികൾ

* Acorn woodpecker Species Account – Cornell Lab of Ornithology
* Acorn woodpecker(  2009-10-24), a bibliographic resource
* Acorn woodpecker - ''Melanerpes formicivorus''  - USGS Patuxent Bird Identification InfoCenter
* 
* Stamps  (for El Salvador, Mexico) with Range Map at bird-stamps.org
* 
* Acorn woodpecker at the US Fish & Wildlife Service Digital Repository

വർഗ്ഗം:മരംകൊത്തികൾ
നാർകോപോളിസ്

2012-ലെ മാൻ ബുക്കർ പ്രൈസ് ചുരുക്കപ്പട്ടികയിൽ പരിഗണിക്കപ്പെടുന്ന ജീത് തയ്യിലിന്റെ ഇംഗ്ലീഷ് നോവലാണ് **നാർകോപോളിസ്**. 
## പ്രമേയം
1970-കളിലെ ബോംബെജീവിതമാണ് നോവലിന്റെ പ്രമേയം. ന്യൂയോർക്കിൽ നിന്ന് വരുന്ന കേന്ദ്രകഥാപാത്രം കഞ്ചാവും വേശ്യാലയവും നിറഞ്ഞ ബോംബെയിലേക്ക് എത്തിപ്പെടുന്നതും തുടർന്ന് സംഭവിക്കുന്ന നാടകീയസംഭവങ്ങളും നോവലിൽ അവതരിക്കപ്പെടുന്നു. മയക്കുമരുന്ന്, മരണം, ലൈംഗികത, പ്രണയം, ദൈവം, അഭിനിവേശംഎന്നിവയൊക്കെ നോവലിൽ വിഷയമാവുന്നുണ്ട്. 

## അവലംബം


## പുറം കണ്ണികൾ
നാർകോപോളിസ് : ഇരുണ്ട കാലത്തിന്റെ ഹംസഗാനം 

വർഗ്ഗം:ഇംഗ്ലീഷ് നോവലുകൾ
അബിസീനിയൻ പൂച്ച

പ്രാചീന ഈജിപ്തുകാർ മെരുക്കിയെടുത്ത ഒരു പൂച്ചവർഗ്ഗമാണ് **അബിസീനിയൻ പൂച്ച**. ഇന്നത്തെ വളർത്തു പൂച്ചകളിൽ ഏറെയും ഇവയുടെ പിന്തുടർച്ചക്കാരാണ്. നല്ല ബുദ്ധിശക്തിയും ഇണക്കവുമുള്ളവയാണ് അബിസീനിയൻ പൂച്ചകൾ. അമേരിക്കയിൽ പ്രിയമേറിയ പെറ്റുകളാണിവ. വലിയ ചെവികൾ ഉള്ളതുകാരണം ഇവയ്ക്ക് നല്ല കേഴ്വി ശക്തിയുമുണ്ട്. മറ്റ് പുച്ചകളെ അപേക്ഷിച്ച് ചെറിയ വാലാണിവയ്ക്കുള്ളത്. 14 വർഷമാണ് ഇവയുടെ ശരാശരി ആയുസ്സ്.

## ചിത്രശാല

Image:Zula.jpg|Zula, the so-called "first Abyssinian"
Image:Ticking makro.jpg|The Abyssinian's fur exhibits a unique "ticking" coloration
Image:Abessinierkater1.jpg|A six-month old Chocolate Abyssinian (left) with his Sorrel father
Image:Nele Nena.jpg|Abyssinian kittens


## അവലംബം

വർഗ്ഗം:പൂച്ചകൾ
ആഫ്രിക്കൻ മീൻപിടിയൻ പരുന്ത്

ആഫ്രിക്കൻ വൻകരയിൽ മാത്രം കാണപ്പെടുന്ന ഒരിനം പരുന്താണ് **ആഫ്രിക്കൻ മീൻപിടിയൻ പരുന്ത്**. സിംബാവേയുടെയും സാംബിയയുടെയും ദേശീയ പക്ഷിയാണിത്. മീനാണ് ഇവയുടെ പ്രധാന ഭക്ഷണം. കാൽ നഖങ്ങൾ ഉപയോഗിച്ചാണ് ഇവ മീനിനെ വെള്ളത്തിൽ നിന്നും റാഞ്ചിയെടുക്കുന്നത്. ഈ വർഗ്ഗത്തിലെ പെൺ പക്ഷികൾക്കാണ് വലിപ്പവും ഭാരവും കൂടുതൽ.

## ചിത്രസഞ്ചയം


File:Schreiseeadler Haliaeetus vocifer 2 amk.jpg
File:Hvidhovedet afrikansk ørn2.png
File:African fish eagle - Haliaeetus vocifer.jpg
File:Haliaeetus vocifer -Lake Naivasha, Great Rift Valley, Kenya-8.jpg


## അവലംബം

## പുറത്തേക്കുള്ള കണ്ണികൾ
* African fish eagle - Species text in ''The Atlas of Southern African Birds''

വർഗ്ഗം:പരുന്തുകൾ
വർഗ്ഗം:ആഫ്രിക്കയിലെ പക്ഷികൾ
അമേരിക്കൻ ബിറ്റേൺ

കൊക്ക് വർഗത്തിൽപ്പെട്ട ഒരു പക്ഷിയാണ് അമേരിക്കൻ ബിറ്റേൺ. ചതുപ്പുകളിലും നനവുള്ള പുൽപ്പൊന്തകളിലും ഒളിച്ചു നിൽക്കാനാണ് ഇവയ്ക്ക് ഇഷ്ടം. ഇവ ശത്രുക്കളുടെ കണ്ണിൽപ്പെട്ടാൽ കൊക്ക് മേലോട്ടാക്കി നിശ്ചലമായി നിൽക്കും. മീനുകളും പ്രാണികളും ജലജീവികളുമാണ് ഇവയുടെ പ്രധാന ഭക്ഷണം. 70 സെന്റീമീറ്റർ വരെ ഇവയ്ക്ക് ഉയരമുണ്ട്. 

## ചിത്രശാല

File:American-Bittern-01-web.jpg|American Bittern attempting to hide
File:American Bittern - Nisqually NWR.jpg|American Bittern, Nisqually National Wildlife Refuge 


## References

വർഗ്ഗം:കൊക്കുകൾ
ആഫ്രിക്കൻ മുള്ളൻ പന്നി

ഭൂമിയിലെ ഏറ്റവും വലിപ്പം കൂടിയ മുള്ളൻ പന്നി വർഗമാണ് **ആഫ്രിക്കൻ മുള്ളൻ പന്നി**. തെക്കേ ആഫ്രിക്കയിലാണ് ഇവ കണ്ട് വരുന്നത്. ഒരടിയോളം നീളമുണ്ട് ഇവയുടെ മുള്ളുകൾക്ക്. സസ്യഭുക്കുകളായ ഇവ മാളങ്ങൾ തുരന്നാണ് താമസിക്കുന്നത്. മാത്രമല്ല ഇവ നീന്താറുമുണ്ട്.  

## അവലംബം

* McPhee, M. 2003. "Hystrix cristata" (On-line), Animal Diversity Web. http://animaldiversity.ummz.umich.edu/site/accounts/information/Hystrix_cristata.html.

വർഗ്ഗം:മുള്ളൻ പന്നികൾ
വർഗ്ഗം:സസ്തനികൾ
വർഗ്ഗം:യൂറോപ്പിലെ കരണ്ടുതീനികൾ
അമേരിക്കൻ ബാഡ്ജർ

അമേരിക്ക, കാനഡ, മെക്സിക്കോ, എന്നിവിടങ്ങളിൽ കണ്ട് വരുന്ന ഒരിനം നീർനായയാണ് **അമേരിക്കൻ ബാഡ്ജർ**. മണ്ണിനടിയിലുണ്ടാക്കുന്ന മാളങ്ങളിലാണ് ഇവയുടെ വാസം. തടിച്ച് ഉയരം കുറഞ്ഞ ശരീരപ്രകൃതിയാണിവയ്ക്ക്. ചാരനിറത്തിലോ ചുവപ്പ് കലർന്ന തവിട്ടു നിറത്തിലോ ഉള്ള പരുപരുത്ത രോമങ്ങൾ ഇവയുടെ ശരീരത്തിൽ നിറയെ ഉണ്ട്. മൂക്കിനറ്റം മുതൽ വാലുവരെ നീണ്ടുകിടക്കുന്ന വെളുത്ത വര ഇവയുടെ പ്രത്യേകതയാണ്. ചെറു ജീവികൾ, പക്ഷികൾ, മത്സ്യം തുടങ്ങിയവയാണ് ഇവയുടെ ആഹാരം.

## ചിത്രശാല

Image:Badger.jpg|American badger
Image:Americanbadgerskull.jpg|Skull
Image:American Badger.jpg|American badger at Omaha's Henry Doorly Zoo
Image:Badger ODFW.JPG|American badger


## അവലംബം

വർഗ്ഗം:സസ്തനികൾ
ആൻഡിയൻ കോണ്ടൂർ

ഭൂമിയുടെ വടക്കൻ ഭാഗങ്ങളിൽ വസിക്കുന്ന പറക്കാൻ കഴിവുള്ള പക്ഷികളിൽ ഏറ്റവും വലുതാണ് **ആൻഡിയൻ കോണ്ടൂർ**. കഴുകൻ വംശത്തിലെ പ്രധാനപ്പെട്ട ഒരിനമാണിത്. മാനിന്റേയും കന്ന്കാലികളുടേയും അഴുകിയ ശവശരീരമാണ് ഇവയുടെ പ്രധാന ഭക്ഷണം. 50 വയസുവരെ ഇവ ജീവിക്കാറുണ്ട്. അർജന്റീന, ബൊളീവിയ, ചിലി, കൊളംബിയ, ഇക്വഡോർ, പെറു തുടങ്ങിയ രാജ്യങ്ങളുടെ ദേശീയ ചിഹ്നം കൂടിയയായ ഈ കഴുകൻ ഇപ്പോൾ വംശനാശ ഭീഷണിയിലാണ്.

## ചിത്രശാല

File:Vultur gryphus head (Linnaeus, 1758).jpg|There is a dark red caruncle (or comb) on the top of the head of the adult male.

File:Vultur gryphus -Franklin Park Zoo, Massachusetts, USA -female-8a (1).jpg|Adult female at Franklin Park Zoo, USA

File:Condor des Andes mâle adulte.jpg|Andean Condor, In Chilean national park Torres del Paine
File:Condor flying over the Colca canyon in Peru.jpg|Soaring over Colca Canyon in southern Peru
File:Condor02 ST 98.jpg|A juvenile condor in Colca Canyon, Peru
File:Condor des andes immature.jpg|A young andean female Condor, in national park Nahuel Huapi, Argentina 
File:Vultur gryphus -Taronga Zoo, Australia-8a.jpg|Adult male at Taronga Zoo, Australia


## അവലംബം

* Cisneros-Heredia, Diego F. (2006): Notes on breeding, behaviour and distribution of some birds in Ecuador. *[[Bulletin of the British Ornithologists' Club|Bull. B.O.C.]]* **126**(2): 153–164.
* ; PDF preprint  Electronic Supplementary Material 
* Ferguson-Lees, James & Christie, David A. (2001): *Raptors of the World*. Houghton Mifflin, Boston. ISBN 0-618-12762-3
* Fisher, Harvey L. (1944): The skulls of the Cathartid vultures. *[[Condor (journal)|Condor]]* **46**(6): 272–296. PDF fulltext 
* Sibley, Charles Gald & Ahlquist, Jon Edward ([1991]): *Phylogeny and Classification of Birds: A Study in Molecular Evolution*. Yale University Press, New Haven, CT. ISBN 0-300-04085-7
* Sibley, Charles Gald & Monroe, Burt L. Jr. (1990): *Distribution and taxonomy of the birds of the world: A Study in Molecular Evolution*. Yale University Press, New Haven, CT. ISBN 0-300-04969-2
* South American Classification Committee (SACC) (2007): *[http://www.museum.lsu.edu/~Remsen/SACCBaseline.html A classification of the bird species of South America] *. Version 2007-09-21. Accessed 2007-09-23.

വർഗ്ഗം:കഴുകന്മാർ
വർഗ്ഗം:വംശനാശം നേരിടുന്ന ജീവികൾ
ആരോ ക്രാബ്

ഇൻഡോ പസഫിക്ക്, ആഫ്രിക്ക, കാലിഫോർണിയ എന്നിവിടങ്ങളിൽ കാണപ്പെടുന്ന കടൽ ഞണ്ടുകളാണിവ. ചിലന്തികളെ പോലെ നീളമുള്ള കാലുകൾ ഉള്ളതിനാൽ സ്പൈഡർ ക്രാബ് എന്നും വിളിക്കാറുണ്ട്. മഞ്ഞ, തവിട്ട്, കറുപ്പ്, ഗോൾഡൻ എന്നീ നിറങ്ങളിലും കാണപ്പെടുന്നു. കടലിലെ ചെറുമാളങ്ങളിൽ വസിക്കുന്ന ഇവ പ്രധാനമായും ചെറുജീവികളെയാണ് ആഹാരമാക്കുന്നത്.

## അവലംബം

വർഗ്ഗം:ഞണ്ടുകൾ
നീലഞണ്ട്

കാലുകൾക്ക് നീലനിറമുള്ള ഒരിനം ഞണ്ടാണ് **ബ്ലൂക്രാബ്** അഥവാ **നീലഞണ്ട്**. ഉൾക്കടലുകൾ, നദീമുഖങ്ങൾ, ചെളി നിറഞ്ഞ തീരങ്ങൾ എന്നിവിടങ്ങളിലാണ് ഇവയുടെ താമസം. പുറം തോടും പത്ത് കാലുകളുമുണ്ടിവയ്ക്ക്. പുറം തോടിന് എകദേശം ആറിഞ്ച് നീളമുണ്ടാകും. അഞ്ചാമത്തെ ജോഡി കാലുകൾ നീന്താൻ പറ്റിയ പരന്ന ആകൃതിയിലാണ്. ശവംതീനികളാണ് നീലഞണ്ടുകൾ.

## ചിത്രശാല

File:Crabs at Maine Avenue Fish Market.jpg|*C. sapidus* are red after cooking.
File:Blue crab on market in Piraeus - Callinectes sapidus Rathbun 20020819-317.jpg|*C. sapidus* for sale in Piraeus


## അവലംബങ്ങൾ

വർഗ്ഗം:ഞണ്ടുകൾ
വർഗ്ഗം:ഭക്ഷ്യയോഗ്യമായ ക്രസ്റ്റേഷ്യനുകൾ
ആർട്ടിക് സ്കൂവ

ഒരിനം കടൽ പക്ഷികളാണ് **ആർട്ടിക് സ്കൂവ**  Parasitic Jaeger, Parasitic Skua എന്നും പേരുകളുണ്ട്. പക്ഷി ലോകത്തിലെ കടൽക്കൊള്ളക്കാർ എന്ന് ഇവ അറിയപ്പെടുന്നു. മറ്റ് പക്ഷികളുടെ കൊക്കിൽ നിന്ന് ആഹാരം തട്ടിപ്പറിയ്ക്കാൻ ഇവയ്ക്ക് ഒരു മടിയുമില്ല. അതിനുവേണ്ടി മറ്റ് പക്ഷികളുമായ് ആകാശയുദ്ധങ്ങൾ വരെ ഇവ നടത്താറുണ്ട്. അതിനാലാണ് ഇവയെ പക്ഷി ലോകത്തിലെ കടൽക്കൊള്ളക്കാർ എന്ന് അറിയപ്പെടുന്നത്. ദേശാടന പക്ഷികളായ സ്കൂവകൾ ജീവിതകാലത്തിലധികവും നടുക്കടലിലെ ദ്വീപുകളിലായിരിക്കും. മുട്ടയിടാൻ സമയമാകുമ്പോൾ മാത്രമേ ഇവ കരയിലേക്ക് വരാറുള്ളു.

37-44 സെ.മീ നീളവും 100-115 സെ.മീ ചിറകു വിരിപ്പും 385- 600 ഗ്രാം തൂക്കവും കാണും.വിരലുകൾക്കിടയിൽ പാടാകെട്ടിയ ഇരുണ്ട കാലുകളുണ്ട്. അറ്റം കറുത്ത ഇരുണ്ട തവിട്ടു നിറമുള്ള കൊക്കുകളാണ് ഉള്ളത്.

## പ്രജനനം
മെയ്- ജൂൺ മാസങ്ങ്ലിൽ നിലത്തുണ്ടാക്കുന്ന ആഴം കുറഞ്ഞ കുഴികളിലാണ് 1-2 മുട്ടകളിടുന്നത്. പൂവനും പിടയും അടയിരുന്നു് 24-28 ദിവസങ്ങൾ കൊണ്ട് മുട്ട വിരിയുന്നു. 30 ദിവസംകൊണ്ട് കുഞ്ഞുങ്ങൾ പറക്കാറാകുന്നു.

## ചിത്രശാല

File:arcticskua.jpg|A Parasitic Jaeger pursuing a Kittiwake
File:Arctic skua (Stercorarius parasiticus) on an ice floe, Svalbard.jpg|Parasitic Jaeger, Svalbard, Norway
Stercorarius parasiticus MHNT.ZOO.2010.11.139.1.jpg|Museum specimen 


## അവലംബം

* 
* 
* 

വർഗ്ഗം:ദേശാടനപ്പക്ഷികൾ
വർഗ്ഗം:ആർട്ടിക് പക്ഷികൾ
വർഗ്ഗം:പശ്ചിമ സഹാറയിലെ പക്ഷികൾ‎
വർഗ്ഗം:കാമറൂണിലെ പക്ഷികൾ
വർഗ്ഗം:ഉക്രൈനിലെ പക്ഷികൾ‎
ബുൾ ഷാർക്ക്

ഉഷ്ണമോഖലാ കടൽ തീരങ്ങളിലും നദികളിലും കാണപ്പെടുന്ന ആക്രമണകാരിയായ ഒരിനം സ്രാവുകളാണ് **ബുൾ ഷാർക്ക്** . ആഫ്രിക്കയിൽ **സാമ്പി** എന്നും നിക്കരാഗ്വേയിൽ **നിക്കരാഗ്വേ ഷാർക്ക്** എന്നും അറിയപ്പെടുന്നു. കാളയുടേതു പോലുള്ള മുഖവും ആക്രമണ സ്വഭാവവും കാരണമാണ് ഇവയ്ക്ക് ബുൾ ഷാർക്കെന്ന പേര് കിട്ടിയത്. സാവധാനത്തിൽ സഞ്ചരിക്കുന്നവയെങ്കിലും ഇരയെ പിടിക്കുവാനായി ഇവ അമിതവേഗം കൈവരിക്കുന്നു. മത്സ്യങ്ങൾ, മറ്റു സ്രാവുകൾ, ഡോൾഫിനുകൾ തുടങ്ങിയവയാണ് ഇവയുടെ പ്രധാന ഭക്ഷണം. മാംസത്തിനും ചിറകിനും എണ്ണയ്ക്കും വേണ്ടി മനുഷ്യർ വേട്ടയാടുന്നതിനാൽ ഇവ വംശനാശത്തിന്റെ വക്കിലാണ്.

ആൺസ്രാവിനു 157 - 226 സെന്റീമീറ്റർ നീളവും പെൺസ്രാവിനു 230 സെന്റീമീറ്റർ വരെ നീളവും ഉണ്ടാകും. ഒറ്റപ്രസവത്തിൽ 13 കുഞ്ഞുങ്ങൾ വരെ ജനിക്കുന്നു.

## ചിത്രശാല

Image:Bull shark.png|A sketch of a bull shark
Image:Bullshark.JPG |Photo of bull shark in shallow water


## അവലംബം

വർഗ്ഗം:സ്രാവുകൾ
ഒസിലാരിസ് ക്ലൗൺ ഫിഷ്

ഇൻഡോ പസിഫിക് മേഖലയിൽ ഉള്ള പവിഴപ്പുറ്റുകകളിൽ കണ്ടുവരുന്ന ഒരിനം കോമാളി മത്സ്യം ആണ് **ഒസിലാരിസ് ക്ലൗൺ ഫിഷ്**.
## ചിത്രശാല

File:Blackandorangefalsepercs.JPG| Two False Perculas, one normally colored and one of the black melanistic variety.
File:Amphirion ocellaris.ogv |Ocellaris clownfish in National Marine Aquarium, Plymouth
File:Anemone purple anemonefish.jpg| Purple anemone (Heteractis magnifica) and resident anemonefish (Amphiprion ocellaris) (clownfish) in East Timor. 
Image:Ocellaris clownfish.JPG| Clownfish are initially male; the largest fish in a group becomes female.


## References

* 
* 

വർഗ്ഗം:കോമാളി മത്സ്യങ്ങൾ
ആർട്ടിക്ക് വാബ്ലെർ

ഒരു ദേശാടന പക്ഷിയാണ് ആർട്ടിക്ക് വാബ്ലെർ. കൈപ്പിടിയിലൊതുങ്ങുന്നത്ര വലിപ്പം മാത്രമേ ഇതിനുള്ളു. അലാസ്ക, ഓസ്ട്രേലിയ, ഏഷ്യ എന്നിവിടങ്ങളിൽ ഈ പക്ഷിയെ കാണാൻ കഴിയും. നിലം പറ്റി വളരുന്ന കുറ്റിച്ചെടികളിലാണിവ കൂടൊരുക്കുക. പ്രാണികളാണ് ഇവയുടെ പ്രധാന ഭക്ഷണം. 
## അവലംബം

വർഗ്ഗം:ദേശാടനപ്പക്ഷികൾ
ബിഗ് ഹോൺ ഷീപ്പ്

വടക്കേ അമേരിക്കയിൽ കണ്ട് വരുന്ന ഒരിനം ചെമ്മരിയാടാണ് **ബിഗ് ഹോൺ ഷീപ്പ്**. വിചിത്രമായ വളഞ്ഞ കൊമ്പുകൾ കാരണമാണ് ഈ പേര് ലഭിച്ചത്. കൊമ്പുകൾക്ക് ഏകദേശം 14 കിലോ വരെ ഭാരം കാണും. പെണ്ണാടിന്റെ കൊമ്പിന് ആണാടിന്റെ കൊമ്പിനോളം വളവില്ല. കൂട്ടമായാണ് ഇവ കഴിയുന്നത്. ചെന്നായ, കരടി, കൂഗർ, ബോബ് കാറ്റ് തുടങ്ങിയവയാണ് ഇവയെ പ്രധാനമായും ഇരപിടിക്കുന്നത്.
## ചിത്രശാല

File:Bighorn lamb Alberta.jpg|A juvenile
File:USGS ovis canadensis GNP bighorn rams 0.jpg|250px|in front of Mount Wilbur in Glacier National Park, Montana
File:Ovis canadensis 0.jpg|A bighorn ram following a juvenile ewe.
File:Butt heads.jpg|Bighorn sheep in Silver Canyon near the town of Bishop, California


## അവലംബം

വർഗ്ഗം:ചെമ്മരിയാടുകൾ
പൂച്ചകളുടെ പട്ടിക

ഇത് വളർത്തു പൂച്ച ഇനങ്ങളുടെ പട്ടികയാണ്.  
## പൂച്ച ജനുസ്സുകളുടെ പട്ടിക

## ഇതും കാണുക
പൂച്ച

## അവലംബം
* Fédération Internationale Féline Breed Standards 
* Cat Fanciers' Association Breed Standards 
* The International Cat Association Breed Standards 
*Fédération Internationale Féline Breed Standards 

## പുറത്തേക്കുള്ള കണ്ണികൾ
* വളർത്തു പൂച്ച ഇനങ്ങളുടെ വിശദമായ പട്ടിക
* The Validity of "Breeds"
* വളർത്തു പൂച്ച ഇനങ്ങളുടെ പട്ടിക വിവരണവും ചിത്രവും സഹിതം   

വർഗ്ഗം:ജീവികളുമായി ബന്ധപ്പെട്ട പട്ടികകൾ
മലബാർ പാറക്കൂരി

കേരളത്തിൽ മാത്രം കാണുന്ന ശുദ്ധജല മത്സ്യമാണ് **മലബാർ പാറക്കൂരി**. ആറളം വന്യജീവി സംരക്ഷണ കേന്ദ്രത്തിൽ നിന്നുമാണ് ഈ മത്സ്യത്തെ കിട്ടിയിട്ടുള്ളത്.

## അവലംബം

## പുറത്തേക്കുള്ള കണ്ണികൾ
മലബാർ പാറക്കൂരി ചിത്രം

വർഗ്ഗം:കേരളത്തിലെ തദ്ദേശീയ മത്സ്യങ്ങൾ
വർഗ്ഗം:മത്സ്യങ്ങൾ
ബദ്ർ ദിനം

ഹിജ്‌റയുടെ രണ്ടാം വർഷം റമളാൻ പതിനേഴിന്‌ മദീനക്കടുത്ത ബദ്ർ പ്രദേശത്ത് നടന്ന ബദർ യുദ്ധത്തെ അനുസ്മരിച്ചു കൊണ്ടാണ് ഇസ്ലാമിക വിശ്വാസികൾ ബദ്ർ ദിനം ആചരിക്കുന്നത്. മുഹമ്മദ് നബി സ്വന്തമായി നയിച്ച ആദ്യത്തെ വിശുദ്ധ യുദ്ധമാണ് ബദർ. ഈ യുദ്ധത്തിലെ വിജയത്തോടെയാണ് മദീനയിൽ ഇസ്ലാമിക രാഷ്ട്രം ശക്തമായിത്തീർന്നത്. ഈ ദിവസത്തിൻറെ വിജയത്തിൻറെ ഓർമ്മ പുതുക്കുന്ന ദിനമാണ് ബദർ ദിനം. റമദാൻ പതിനേഴാം തിയ്യതിയാണ് ഈ ദിനം ആചരിക്കുന്നത്.സ്വന്തം നാടായ മക്കയിൽ നിന്ന് മദീനയിലെത്തിയ മുഹമ്മദ് നബി അബു ജഹാലിൻറെ നേതൃത്വത്തോടുള്ള സൈന്യത്തോടാണ് ബദറിൽ ഏറ്റുമുട്ടിയത്. ജിദ്ദയിൽ നിന്നും മദീനയിലേക്ക് ഉണ്ടായിരുന്ന പഴയ വഴിയിലാണ് ബദർ എന്ന സ്ഥലം. യുദ്ധം നടന്ന സ്ഥലവും ജീവൻ ബലി നൽകിയ വിശ്വാസികളുടെ കബറിടങ്ങളും സൌദി അറേബ്യ പ്രത്യേകം സംരക്ഷിച്ച് പരിപാലിച്ചു വരുന്നുണ്ട്.
## ബദർ ദിന പരിപാടികൾ
ബദർ ദിനത്തിന്റെ ഓർമ്മ പുതുക്കുന്നതിന്റെ ഭാഗമായി പാരമ്പ്യര്യ ഇസ് ലാം മത വിശ്വാസികൾ വിവിധ പരിപാടികൾ നടത്തുന്നു.
### നേർച്ച

## അവലംബം

വർഗ്ഗം:മതപരമായ വിശേഷദിനങ്ങൾ
കരിപ്പാശ്ശേരി

എറണാകുളം ജില്ലയിലെ ആലുവ ബ്ലോക്ക് പഞ്ചായത്തിന്റെയും പാറക്കടവ് ഗ്രാമപഞ്ചായത്തിന്റെയും കീഴിൽ വരുന്ന ഒരു പ്രദേശമാണ് **കരിപ്പാശ്ശേരി**.
ബി. വെല്ലിംഗ്ടൺ

thumb|200px|'''ബി. വെല്ലിംഗ്ടൺ'''
കേരളത്തിലെ രാഷ്ട്രീയ സാമൂഹിക സാംസ്ക്കാരിക മതാത്മക മണ്ഡലങ്ങളിൽ ശ്രദ്ധേയനായിരുന്നു  **ബി. വെല്ലിംഗ് ടൺ**(28 ആഗസ്റ്റ് 1928 - 10 മേയ് 2006) 1967- 1969 വരെ കേരള സംസ്ഥാന ആര്യോഗ്യ മന്ത്രിയായിരുന്നു.  എ.കെ.ജി ,ഫാദർ വടക്കൻ എന്നിവരോടൊപ്പം അമരാവതി കുടിയൊഴിപ്പിക്കലിനെതിരെയുള്ള ജനകീയസമരത്തിന്‌ നേതൃത്വം നൽകി.
## ജീവിതരേഖ
എസ്. ബാസ്റ്റിന്റെയും എൽസി ബാസ്റ്റിന്റെയും മകനായി കൊല്ലത്ത് ജനിച്ചു. പ്രാഥമിക വിദ്യാഭ്യാസം ശക്തികുളങ്ങര സെന്റ് ജോസഫ് ഹൈസ്ക്കൂളിലായിരുന്നു. ബിരുദം നേടി അദ്ധ്യാപകനായി.
 കർഷക തൊഴിലാളി പാർട്ടിയുടെ ജനറൽ സെക്രട്ടറിയായിരുന്നു. ഐ.എൻ.ടി.യു.സി യുടെ കൊല്ലം ജില്ലയിലെ സമുന്നത നേതാവായിരുന്നു. മലനാട് കർഷക യൂണിയന്റെ സെക്രട്ടറിയായിരുന്നു.

1965 ലും  1967 ലും  കൽപ്പറ്റ നിന്നും  1970 ൽ  പള്ളുരുത്തി നിന്നും കേരള നിയമ സഭയിലേക്ക് തെരഞ്ഞെടുക്കപ്പെട്ടു.ഭാര്യ :എലിസബത്ത് തെയോഫിലസ്.

## വിവാദങ്ങൾ
1967-69 കാ­ല­ത്തെ ഇ­എം­എ­സ് മന്ത്രി­സ­ഭ­യിൽ ആരോ­ഗ്യ­മ­ന്ത്രി­യാ­യി­രു­ന്ന ബി. വെ­ല്ലിം­ഗ്ട­ണി­നെ­തി­രെ ഉയർ­ന്ന അഴി­മ­തി­യാ­രോ­പ­ണം അന്വേ­ഷി­ക്കു­ന്ന­തി­നൊ­പ്പം എം. എൻ. ഗോ­വി­ന്ദൻ നാ­യ­രെ­യും ടി വി തോ­മ­സി­നെ­യും കൂ­ടി അന്വേ­ഷ­ണ­പ­രി­ധി­യിൽ ഇഎം­എ­സ് പെ­ടു­ത്തിയ സം­ഭ­വം സി­പിഐ-സി­പി­എം പോ­രി­ലെ ഏറ്റ­വും തീ­ക്ഷ്ണ­മായ അധ്യാ­യ­മാ­ണ്.
## കൃതികൾ
*ഉപവാസസ്മരണ

## അവലംബം

                              

വർഗ്ഗം:മൂന്നാം കേരള നിയമസഭയിലെ മന്ത്രിമാർ
വർഗ്ഗം:നാലാം കേരള നിയമസഭാംഗങ്ങൾ
വർഗ്ഗം:കേരളത്തിലെ ആരോഗ്യവകുപ്പ് മന്ത്രിമാർ
വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ
അഗ്ലോനിമ

അരേസി സസ്യകുടുംബത്തിലെ ഇലച്ചെടികൾ എന്ന വിഭാഗത്തിൽ ഉൾപ്പെടുന്ന സസ്യസമൂഹമാണ് **അഗ്ലോനിമ** (ആംഗലേയം :*Aglaonema*). ഏഷ്യയുടെ തെക്കുപടിഞ്ഞാറൻ പ്രദേശങ്ങൾ ജന്മദേശമായ ഇത് ഒരു അലങ്കാരച്ചെടിയായി വളർത്തുന്നു.

## സവിശേഷതകൾ
ഏകദേശം ഒരു മീറ്റർ വരെ പൊക്കത്തിൽ വളരുന്ന അലങ്കാരസസ്യമാണിത്. മണ്ണി നേരിയ നനവുള്ള പ്രദേശങ്ങളിൽ വളരാൻ ഇഷ്ടപ്പെടുന്ന ഈ സസ്യം നേരിട്ടുള്ള സൂര്യപ്രകാശം ലഭിക്കുന്ന സ്ഥലങ്ങളിലും ഭാഗീകമായി തണൽ ലഭിക്കുന്ന സ്ഥലങ്ങളിലും വളർത്താവുന്നതാണ്. 

## കൃഷിരീതി
ചുവട്ടിൽ നിന്നും ഉണ്ടാകുന്ന തൈകൾ, തണ്ടുകൾ എന്നിവയാണ് നടീൽവസ്തുക്കൾ.  മണ്ണ്, മണൽ, ഇലപ്പൊടി എന്നിവ നിറച്ച് പോട്ടിങ് മിശ്രിതത്തിലാണ് ഇത് നടുന്നത്. ജൈവവളങ്ങളായ ചാണകപ്പൊടി, പച്ചിലവളം, പച്ചക്കറിവളം, എല്ലുപൊടി ഇലപ്പൊടി എന്നിവ വളമായി നൽകാവുന്നതാണ്. രാസവളങ്ങളാണ് നൽകുന്നതെങ്കിൽ 17:17:17 എന്ന മിശ്രിതം വെള്ളത്തിൽ കലക്കി ഇലകളിലും തണ്ടുകളിലും വീഴ്ത്താതെ തടത്തിൽ ഒഴിച്ചു നൽകാവുന്നതാണ്. 

## പുറത്തേക്കുള്ള കണ്ണികൾ
*Keboen Danisha
*Aroid Website: ''Aglaonema''
*Care of aglaonemas, from the University of Illinois Extension
മൊൺസ്റ്റിറ

അരേസി സസ്യകുടുംബത്തിലെ ഒരു അലങ്കാരസസ്യമാണ് **മൊൺസ്റ്റിറ** (ആംഗലേയം:*Monstera*). ഇലകൾ നിറയെ കീറിയതുപോലെ കാണപ്പെടുന്ന ഈ അലങ്കാരച്ചെടിയുടെ ജന്മദേശം അമേരിക്കയിലെ മെക്സിക്കോ മുതൽ പനാമ വരെയുള്ള വനപ്രദേശങ്ങളാണെന്നു കരുതുന്നു. പടർന്നു കയറുന്ന സ്വഭാവം കാണിക്കുന്ന ഈ സസ്യം ഉഷ്ണമേഖലാ കാലാവസ്ഥയും ഭാഗീകമായ തണലും ഇഷ്ടപ്പെടുന്ന ഒരു സസ്യമാണ്.

## സവിശേഷതകൾ
തൈകളിൽ കാണപ്പെടുന്ന ഇലകൾക്ക് ഹൃദയാകാരവും കീറലും ഉണ്ടായിരിക്കുകയില്ല എങ്കിലും ചെടി നല്ല രീതിയിൽ വളരുമ്പോൾ തിളക്കമാർന്ന പച്ച ഇലകൾ കീറിയതുപോലെ കാണപ്പെടുന്നു. വൃക്ഷങ്ങളിൽ പറ്റിപ്പിടിച്ചു വളരുന്ന ഈ അലങ്കാരചെടിക്ക് വായുവേരുകൾ കാണപ്പെടുന്നു. ഈ ചെടിയിൽ നിന്നും ലഭിക്കുന്ന *സെറിമാൻ* എന്നറിയപ്പെടുന്ന കായ്കൾ ഭക്ഷ്യയോഗ്യമാണ്. എങ്കിലും മറ്റ് ഭാഗങ്ങൾക്ക് വിഷാംശം കാണപ്പെടുന്നു. 

## പുറത്തേക്കുള്ള കണ്ണികൾ
*Classification from the International Association for Plant Taxonomy 

*Aroid Society
എം.കെ. രാമചന്ദ്രൻ

മലയാളത്തിലെ ഒരു സഞ്ചാരസാഹിത്യകാരനാണ് **മച്ചിങ്ങൽ കൃഷ്ണനെഴുത്തച്ഛൻ രാമചന്ദ്രൻ** (ജനനം:1953). *[[ഉത്തർഖണ്ഡിലൂടെ|ഉത്തരഖണ്ഡിലൂടെ-കൈലാസ്‌ മാനസറോവർ യാത്ര ]]* എന്ന ഇദ്ദേഹത്തിന്റെ ആദ്യ കൃതിയ്ക്ക്  യാത്രാവിവരണഗ്രന്ഥത്തിനുള്ള 2005-ലെ കേരള സാഹിത്യ അക്കാദമി പുരസ്കാരം ലഭിച്ചു. 

## ജീവിതരേഖ
1953-ൽ തൃശ്ശൂർ ജില്ലയിലെ കേച്ചേരിയിൽ പരേതരായ മച്ചിങ്ങൽ കൃഷ്ണൻ എഴുത്തച്ഛന്റെയും വിയ്യൂർ നാരങ്ങളിൽ വടക്കേവളപ്പിൽ ദേവകിയമ്മയുടെയും മകനായി ജനിച്ചു. കേച്ചേരി യു.പി.സ്കൂൾ, പുറ്റേക്കര സെന്റ് ജോർജ് ഹൈസ്കൂൾ, ശ്രീ കേരളവർമ്മ കോളേജ്, സെന്റ് തോമസ് കോളേജ്, തൃശൂർ എന്നിവിടങ്ങളിൽ വിദ്യാഭ്യാസം. ഔദ്യോഗിക കാലഘട്ടം 15 വർഷത്തോളം വിദേശത്ത് (ഗൾഫ്). ആദ്ധ്യാത്മികമേഖലയിൽ സജീവമായി രംഗത്തുണ്ട്. ആനുകാലികങ്ങളിൽ എഴുതാറുണ്ട്‌. സംസ്കൃത പണ്ഡിതനായ കെ.പി. നാരായണ പിഷാരോടിയുടെ ശിഷ്യനാണ്.

ഹിമാലയത്തിലെ പ്രധാനപ്പെട്ട എല്ലാ സ്ഥലങ്ങളും, ഭാരതത്തിലെ പ്രധാനപ്പെട്ട എല്ലാ ക്ഷേത്രങ്ങളും സന്ദർശിച്ചിട്ടുണ്ട്. 2001-ൽ കൈലാസ്-മാനസരോവർ യാത്ര നടത്തി. അന്നത്തെ യാത്രാസംഘത്തിലെ ഏക മലയാളിയായിരുന്നു ഇദ്ദേഹം. ഈ യാത്രയാണ് ഇദ്ദേഹത്തിന്റെ ആദ്യകൃതിയായ *[[ഉത്തർഖണ്ഡിലൂടെ|ഉത്തരഖണ്ഡിലൂടെ-കൈലാസ്‌ മാനസസരസ്സ് യാത്ര]]*യുടെ ഉള്ളടക്കം. 2003-ലായിരുന്നു ഇതിന്റെ പ്രകാശനം. രണ്ടാമത്തെ പുസ്തകമായ *തപോഭൂമി ഉത്തർഖണ്ഡ്* 2005-ൽ പുറത്തിറങ്ങി. ഉത്തരാഖണ്ഡ് സംസ്ഥാനത്തെ പ്രസിദ്ധമായ തീർത്ഥാടനകേന്ദ്രങ്ങളിലൂടെയുള്ള യാത്രയായിരുന്നു ഇതിന്റെ ഉള്ളടക്കം. 2008-ലാണ് മൂന്നാമത്തെ പുസ്തകമായ *[[ആദികൈലാസയാത്ര]]* പുറത്തിറങ്ങിയത്. ഉത്തരാഖണ്ഡ് സംസ്ഥാനത്തുതന്നെയുള്ള ആദികൈലാസപർവ്വതത്തിലേയ്ക്കുള്ള യാത്രയായിരുന്നു ഇതിന്റെ ഉള്ളടക്കം. 2012-ൽ നാലാമത്തെ പുസ്തകമായ *ദേവഭൂമിയിലൂടെ* പുറത്തിറങ്ങി. ഇതിൽ പ്രതിപാദിയ്ക്കുന്നത് സിക്കിമിലെയും ഹിമാചൽ പ്രദേശിലെയും തീർത്ഥാടനഭൂമികളിലൂടെയുള്ള യാത്രയാണ്. ഇതോടെ അഞ്ച് കൈലാസപർവ്വതങ്ങളും (മഹാകൈലാസം - ടിബറ്റ്, ആദികൈലാസം, കിന്നരകൈലാസം, ശ്രീകണ്ഠമഹാദേവകൈലാസം, മണിമഹേശകൈലാസം) സന്ദർശിച്ച ഏക വ്യക്തിയായി ഇദ്ദേഹം മാറി. 2014-ൽ ഇദ്ദേഹം *നിലാവും നിഴലുകളും* എന്ന ഒരു ചെറുകഥാസമാഹാരം എഴുതി. 2016-ൽ  മറ്റൊരു യാത്രാവിവരണമായ *ഡാകിനിമാരുടെ ഹൃദയഭൂമിയിലൂടെ* പ്രകാശനം ചെയ്തു. തൃശ്ശൂരിൽ സ്ഥിരതാമസമാക്കിയ ഇദ്ദേഹത്തിന്റെ എല്ലാ കൃതികളും പ്രസിദ്ധീകരിച്ചത് തൃശ്ശൂർ കറന്റ് ബുക്സാണ്. ഗീതയാണ് ഭാര്യ. മൂന്ന് മക്കളുണ്ട്.

## കൃതികൾ
**[[ഉത്തർഖണ്ഡിലൂടെ|ഉത്തർഖണ്ഡിലൂടെ-കൈലാസ്‌ മാനസസരസ്സ് യാത്ര]]* (2003)
**[[തപോഭൂമി ഉത്തരഖണ്ഡ്]]* (2005)
**[[ആദികൈലാസയാത്ര]]* (2008)
**[[ദേവഭൂമിയിലൂടെ]]* (2012)
**[[നിലാവും നിഴലുകളും]]* (2014)
**[[ഡാകിനിമാരുടെ ഹൃദയഭൂമിയിലൂടെ]]* (2016)
## പുരസ്കാരങ്ങൾ
*കേരള സാഹിത്യ അക്കാദമി അവാർഡ് (2005) 
*പ്രൊഫ:എൻ.പി. മന്മഥൻ സ്മാരക അക്ഷയ നാഷണൽ അവാർഡ് (2009)
*ഉത്രാടം തിരുനാൾ മാർത്താണ്ഡവർമ്മ മഹാരാജാവിന്റെ രാജമുദ്രയും "ഹിമാലയജ്ഞാനസത്മ" ബഹുമതിയും (2013)

## അവലംബം


വർഗ്ഗം:സാഹിത്യകാരന്മാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:1953-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
കലാത്തിയ

അലങ്കാര ഇലച്ചെടിയിനങ്ങളിൽ വരയൻകുതിരയുടെ ശരീരത്തിലേതുപോലെ വരകൾ നിറഞ്ഞ ഇലച്ചാർത്തുള്ള ഒരു സസ്യകുടുംബമാണ് **കലാത്തിയ** (ആംഗലേയം:*Calathea*). അമേരിക്ക ജന്മദേശമായുള്ള ഈ സസ്യകുടുംബത്തിലെ എല്ലാ സസ്യങ്ങളേയും കലാത്തിയ എന്ന പേരിലാണ് പൊതുവേ അറിയപ്പെടുന്നത്. മിക്കവാറും കലാത്തിയകളുടെ ഇലകളും അണ്ഡാകൃതിയിലോ ദീർഘവൃത്താകൃതിയിലോ ഉള്ളവയാണ്. ഇലകൾക്ക് പൊതുവേ പച്ചനിറമാണുള്ളതെങ്കിലും ഇലയുടെ നടു ഞരമ്പുകളും അരികുകളും ഇളം പച്ചനിറത്തിൽ കാണപ്പെടുന്നു. തണ്ടുകൾക്ക് ബലമുള്ള ഈ അലങ്കാരസസ്യത്തിന്റെ ഇലകൾ കഴിവതും അധികം ചരിവില്ലാതെ കുത്തനെയാണ് ഉണ്ടാകുന്നത്.

## കൃഷിരീതി
മുളച്ചുവരുന്ന പുതിയ തൈകളാണ് നടീൽവസ്തുക്കളായി ഉപയോഗിക്കുന്നത്. രണ്ടുഭാഗം മണ്ണും ഒരു ഭാഗം ജൈവവളങ്ങളും ചേർത്തുണ്ടാക്കുന്ന പോട്ടിങ് മിശ്രിതത്തിലാണ് നടുന്നത്. ഒരാഴ്ചയിൽ രണ്ടോ മൂന്നോ തവണ വളപ്രയോഗം നടത്താവുന്ന ഈ ചെടിയ്ക്ക് എല്ലുപൊടി പോലെയുള്ള ജൈവവളങ്ങളോ സൂപ്പർ ഫോസ്ഫേറ്റ് പോലെയുള്ള രാസവളങ്ങളോ നൽകാം. വളങ്ങൾ കഴിവതും വെള്ളത്തിൽ കലക്കിയാണ് നൽകേണ്ടത്.

## ചിത്രശാല

File:Calathea crocata.jpg|Calathea crocata
File:Phipps - 137.JPG|വിവിധതരം കലാത്തിയകൾ
File:CalatheaOrnataRoseo-Lineata.jpg|CalatheaOrnataRoseo-Lineata
File:Calathea makoyana 1.jpg|Calathea makoyana 1
File:Starr 080117-1526 Calathea roseopicta.jpg|Calathea roseopicta
കലേഡിയം

ഇലകളിൽ വളരെയധികം വർണ്ണങ്ങൾ കൊണ്ട് ആകർഷമായ ഒരു അലങ്കാരസസ്യമാണ് **കലേഡിയം** (ആംഗലേയം:*Caladium*). നമ്മുടെ നാട്ടിൽ ഇത് പൊതുവേ കാട്ടുചെടിയായിട്ടാണ് കണക്കാക്കുന്നത്. **[[യേശു ക്രിസ്തു|യേശു ക്രിസ്തുവിൻറെ]] ഹൃദയം** (Heart of Jesus), **മാലാഖ ചിറകുകൾ** (Angel Wings) എന്നിങ്ങനെയും പേരുകൾ ഇതിനുണ്ട്.  അരേസീ സസ്യകുലത്തിൽ ഉൾപ്പെടുന്ന ഈ ഉദ്യാനസസ്യത്തിന്റെ ജന്മദേശം ദക്ഷിണ-മധ്യ അമേരിക്കയാണെന്ന് കണക്കാക്കുന്നു. പച്ച, ചുവപ്പ്, പിങ്ക്, റോസ്, പർപ്പിൾ, വെള്ള എന്നിങ്ങനെയുള്ള നിറങ്ങളിൽ പല തരത്തിലുള്ള ഡിസൈനുകളിലുള്ള കലേഡിയങ്ങളുണ്ട്.
## ചിത്രശാല

Image:Caladium white1.JPG|Caladium with white leaf with green veins at Courtallam
Image:Caladium bicolor 'Florida Sweetheart' Plant 2220px.jpg|Plant canopy (*Caladium bicolor * 'Florida Sweetheart')
Image:Caladium bicolor 'Florida Sweetheart' Leaf 2000px.jpg|Leaf closeup (*Caladium bicolor * 'Florida Sweetheart')
Image:Caladium bicolor 'Florida Red Ruffles' Leaves 3264px.JPG|*Caladium bicolor * 'Florida Red Ruffles'
Image:102-0269 IMG (Large).JPG|Caladium Fannie Munson
Image:Caladium Sweetheart Bed.JPG|Bedding of Caladium Florida Sweetheart


വർഗ്ഗം:ഉദ്യാന സസ്യങ്ങൾ
വർഗ്ഗം:സസ്യജനുസുകൾ
ഇന്ത്യൻ നക്ഷത്ര ആമ

ഇന്ത്യയിലും ശ്രീലങ്കയിലുമായി കാണപ്പെടുന്ന ഒരുതരം ആമയാണ് **ഇന്ത്യൻ നക്ഷത്ര ആമ**. അനധികൃതമൃഗകടത്തുവിപണിയിൽ നക്ഷത്ര ആമകൾക്ക് പ്രിയമേറെയാണ്. ഓമന മൃഗമായി വളർത്തുവാനും
ഇതിന്റെ ഇറച്ചിക്ക് ഔഷധ ഗുണമുണ്ടെന്ന അന്ധവിശ്വാസവും കാരണമാണ് ഇവ അധികവും വേട്ടയാടപ്പെടുന്നത്. 

നക്ഷത്രാകൃതിയിലുള്ള രൂപഘടന കൊണ്ട് മനോഹരമാണ് ഇതിന്റെ പുറംതോട്. 

ഭക്ഷണം:സസ്യജാലങ്ങൾ, പഴങ്ങൾ, പൂക്കൾ; പുല്ല് മേഞ്ഞ് നടക്കാനാണിഷ്ടം.

വലിപ്പം:	20 സെ.മീ - 30 സെ.മീ .പെണ്ണിനു അധികം വലിപ്പം കാണുന്നുണ്ട്.                                                                      

തൂക്കം:	1.3കി.ഗ്രാം - 2.2 കി.ഗ്രാം                                                                                                                                                
മണിക്കൂറിൽ 0.05 കി.മീറ്റർ സഞ്ചാര വേഗമുള്ള ഈ ആമയ്ക്ക് 3 0 മുതൽ 80വർഷങ്ങൾ വരെ ആയുസ്സുണ്ട്.
                                                                             

കൂടുതലും തനിയെ ജീവിക്കുന്നു. ധാരാളമായി വേട്ടയാടപ്പെടുന്നതിനാൽ സംരക്ഷിത ജീവിയാണ്.പറവകളും, പാമ്പുകളും, മനുഷ്യനും ഇവയുടെ ശത്രുക്കളാണ്.
## നിറം
പച്ച, കറുപ്പ്, തവിട്ട്, മഞ്ഞ മുതലായ നിറങ്ങളിൽ കാണപ്പെടുന്നു.

## ചിത്രശാല

പ്രമാണം:Indian star tortoise at Mysore Zoo.jpg|മൈസൂർ മൃഗശാലയിലെ ഇന്ത്യൻ നക്ഷത്ര ആമ
പ്രമാണം:Indian Star Tortoises.JPG|ഇണ ചേരുന്ന ഇന്ത്യൻ നക്ഷത്ര ആമകൾ
File:Indian star tortoise 2.jpg|Indian Star Tortoise-  At Kalakkad forest - Tirunelveli dt - Tamilnadu
File:Indian star tortoise 3.jpg|Indian Star Tortoise- Kalakkad forest - Tirunelveli dt - Tamilnadu - At its natural habitat
File:StarTortoiseMaingKatraj.jpg|thumb|ഇണ ചേരുന്ന ഇന്ത്യൻ നക്ഷത്ര ആമകൾ, കത്‌രജ് സ്നേക്ക് പാർക്ക്


## അവലംബങ്ങൾ

## സ്രോതസ്സുകൾ
* http://www.arocha.org/int-en/work/species/g1/955-DSY.html
* http://www.arocha.org/int-en/work/species/g1/955-DSY.html
* http://a-z-animals.com/animals/indian-star-tortoise/

## പുറത്തേയ്ക്കുള്ള കണ്ണികൾ

*Captive Turtles Information 
*Indian Star Tortoise 
*Self-righting objects 
*Star Tortoise care sheet 
* http://www.manoramaonline.com/advt/Environment/Wildlife_Week09/article1.htm 

വർഗ്ഗം:ഇന്ത്യയിലെ ഉരഗങ്ങൾ
വർഗ്ഗം:പാകിസ്താനിലെ ഉരഗങ്ങൾ
വർഗ്ഗം:ഏഷ്യയിലെ ഉരഗങ്ങൾ
വർഗ്ഗം:ശ്രീലങ്കയിലെ ഉരഗങ്ങൾ
സലാക്കാ സലാക്കാ

വനാതിർത്തിയിലെ വന്യമൃഗശല്യത്തെ തടയാൻ ഫലപ്രദമെന്നു കരുതുന്ന ഇന്തോനേഷ്യൻ മുൾച്ചെടിയാണ് **സലാക്കാ സലാക്കാ**. തേൻവരിക്കയ്ക്ക് തുല്യം നിൽക്കുന്ന രുചിയുള്ള ഇതിന്റെ പഴം അന്താരാഷ്ട്ര വിപണിയിൽ പ്രിയംകരമാണ്.
## പ്രത്യേകതകൾ
പനയുടെ വർഗ്ഗത്തിൽ പെട്ടതാണ് രണ്ടാൾപൊക്കംവരെ വളരുന്ന ഈ ചെടി. സലാക്കാ സലാക്കാ എന്നത് ശാസ്ത്രനാമം. രണ്ടരയിഞ്ച് നീളമുള്ള കൂർത്ത കട്ടിയുള്ള മുള്ളുകൾ ഇതിന്റെ എല്ലാഭാഗത്തുമുണ്ട്. ഈ മുള്ളുകൾ വന്യമൃഗങ്ങളെ അകറ്റുമെന്ന് പറയപ്പെടുന്നു. പനയോലപോലെയുള്ള ഇല ഒടിച്ച് തിന്നാനുള്ള ആദ്യശ്രമത്തിൽ തന്നെ കാട്ടാനയ്ക്ക് പിന്തിരിയേണ്ടിവരും. ഇലയിലുള്ള ഇടതൂർന്ന മുള്ളുകൾ തന്നെ കാരണം. അരമീറ്റർ ഇടവിട്ട് രണ്ടു വരിയായി ഈ ചെടി വനാതിർത്തിയിൽ നട്ടാൽ ശക്തമായ ഒരു ജൈവവേലി തീർക്കാമെന്നത് കാട്ടാനശല്യമൊഴിവാക്കാൻ ഒന്നാന്തരം മാർഗ്ഗമാണെന്ന് വിലയിരുത്തപ്പെടുന്നു.

## പഴങ്ങൾ
ഇരു വർഗ്ഗത്തിലുംപെട്ട ചെടികളും പൂക്കും. എന്നാൽ പെൺസലാക്കയിലാണ് പഴങ്ങളുണ്ടാവുക. പഴം ഭക്ഷ്യയോഗ്യമാണെന്ന് കെ.എഫ്.ആർ.ഐ.ശാസ്ത്രജ്ഞൻ ഡോ. പി.സുജനപാൽ പറഞ്ഞു. തവിട്ടുനിറമുള്ള പഴത്തിന് സാമാന്യം നല്ലൊരു മാങ്ങയുടെ വലിപ്പമുണ്ടാകും. ഓറഞ്ചിനേക്കാൾ പോഷകമൂല്യവുമുണ്ട്. ജനവരി, ഫിബ്രവരി മാസങ്ങളിലാണ് സലാക്കാപ്പഴം വിളയുന്നത്. ഒരു ചെടിയിൽനിന്ന് രണ്ടുകിലോയോളം വിളവെടുക്കാം.

ഇന്തോനേഷ്യ, തായ്‌ലാൻഡ്, മലേഷ്യ തുടങ്ങിയ രാജ്യങ്ങളിൽ കിലോയ്ക്ക് രണ്ട് ഡോളറിനു (നൂറു രൂപയോളം) മുകളിലാണ് വില. ഈ രാജ്യങ്ങൾ സലാക്കാപ്പഴം കയറ്റുമതിചെയ്ത് വിദേശനാണ്യവും ഉണ്ടാക്കുന്നുണ്ട്.
## കേരളത്തിൽ
ആർദ്രമായ കാലാവസ്ഥയാണ് ചെടിക്കനുയോജ്യം. ഇടുക്കി, വയനാട്, പത്തനംതിട്ട, കണ്ണൂർ, തൃശ്ശൂർ,തുടങ്ങിയ ജില്ലകളിലെ വനപ്രദേശങ്ങളിൽ സമൃദ്ധമായി വളരും. വരണ്ടപ്രദേശങ്ങൾ അത്രയ്ക്ക് അനുകൂലമല്ല. 2009 ൽ വനംവകുപ്പുമന്ത്രി ബിനോയ് വിശ്വം നിയമസഭയിൽ സലാക്കായെപ്പറ്റി പറഞ്ഞിരുന്നു. 
## അവലംബം

## അധിക വായനയ്ക്ക്

* 
## പുറം കണ്ണികൾ
*ഇന്തോനേഷ്യൻചെടി നട്ടാൽ കാട്ടാന ഓടും 

വർഗ്ഗം:കേരളത്തിലെ സസ്യജാലം
ഇല്ലംനിറ

കേരളത്തിലെ ഹൈന്ദവ ഭവനങ്ങളിൽ കർക്കിടകമാസത്തിൽ നടത്തുന്ന ഒരു ആചാരമാണ് **ഇല്ലംനിറ**. സമൃദ്ധമായ വിളവും ഐശ്വര്യവും ഗൃഹത്തിനും നാടിനും ലഭിക്കാൻ വേണ്ടിയാണ് ഇത് ആചരിക്കുന്നത്. കറുത്തവാവ് കഴിഞ്ഞുള്ള ആദ്യത്തെ ഞായറാഴ്ച ദിവസം കർഷകർ മുങ്ങിക്കുളിച്ച് ഈറനണിഞ്ഞ് പാടത്തുനിന്നും    ***ഒരുപിടി*** നെൽക്കതിർ അറുത്തെടുത്ത് ഒരു കറ്റ ക്ഷേത്രത്തിലേയ്ക്ക് വഴിപാടായി കൊടുക്കും. ദേശപരദേവതയുടെ അനുഗ്രഹം കൊണ്ട് നല്ല വിളവുണ്ടാകുമെന്നും കൃഷിയിലേർപ്പെട്ടവർക്കെല്ലാം അതിന്റെ നല്ല പങ്കുലഭിക്കുമെന്നാണ് ഇതിനു പിന്നിലുള്ള വിശ്വാസം. ജന്മിക്കും പാട്ടക്കാരനും പണിയാളനും കച്ചവടക്കാരനുമെല്ലാം കാർഷികപ്രവർത്തനത്തിനിടയിൽ ഒരേ പ്രാർഥനയാണുള്ളത്. 'നിറ'യെന്നും 'പൊലി'യെനും. 'ഇല്ലം നിറ' (വീടുനിറയട്ടെ), 'വല്ലം നിറ' (കുട്ട നിറയട്ടെ). 'കൊല്ലം നിറ' (വർഷം മുഴുവൻ നിറയട്ടെ), 'പത്തായം നിറ', 'നാടുപൊലി', 'പൊലിയോപൊലി'  എന്നിങ്ങനെ പോകുന്ന ആ പ്രാർഥന. ക്ഷേത്രത്തിൽ സമർപ്പിച്ച കറ്റകളിൽ നിന്ന്, *നിറ നിറ, പൊലി പൊലി*, എന്ന് ഉറക്കെ പറഞ്ഞുകൊണ്ട് വരുന്ന കതിർക്കുലകൾ വീടിന്റെ മച്ചിലും ഉമ്മറത്തും പ്രത്യേക ആകൃതിയിൽ നെയ്ത് തൂക്കും. ഇത് അടുത്ത വർഷത്തെ ചടങ്ങ് നടക്കുന്നത് വരെ സ്വസ്ഥാനത്ത് നിർത്തിയിരിക്കും. 

പ്രത്യേകമായി ശുദ്ധികരിച്ച സ്ഥലങ്ങളിലും ക്ഷേത്രങ്ങളിലുമാണ് ഈ ചടങ്ങ് നടത്താറുള്ളത്. ആചാരാനുഷ്ഠാനത്തോടെ ഏറ്റുവാങ്ങുന്ന നെൽക്കതിരുകൾ വീടുകളിൽ കൊണ്ടുപോയി ഒരു വർഷം സൂക്ഷിക്കും.

നിറപുത്തിരി ചടങ്ങുകൾ ശബരിമലയിൽ എല്ലാവർഷവും നടക്കാറുണ്ട്. രാവിലെ അഞ്ചരയ്ക്കും ആറിനും ഇടയ്ക്ക് നിറപുത്തിരി നടക്കും. ശ്രീകോവിലിനുള്ളിൽ പൂജിച്ച നെൽക്കതിരുകൾ തന്ത്രിയും മേൽശാന്തിയും ചേർന്ന് ഭക്തർക്ക് നൽകും.

രാജഭരണകാലം മുതൽ നടന്നുവന്നതും, പിന്നീട് ജനാധിപത്യ ഭരണ സംവിധാനത്തിലും  ഹരിപ്പാട്  ട്രഷറി ഓഫിസിൽ  നിറപുത്തിരി നടന്നുപോരുന്നു. ഹരിപ്പാട് സുബ്രഹ്മണ്യ സ്വാമിക്ഷേത്രത്തിൽ നിന്നും പൂജിച്ച് നൽകുന്ന നെൽകതിർ ആചാര്യ മര്യാദകളോട് എഴുന്നള്ളത്തായി ട്രഷറിയിൽ എത്തി ഖജനാവിൽ സമർപ്പിക്കുന്നതാണ് ചടങ്ങ്.

## ചിത്രശാല


File:Rice_-_നെൽകതിർ_01.JPG|പുത്തൻചിറ കൃഷി ആപ്പിസിൽ തൂക്കിയിട്ടിരിക്കുന്ന കതിർക്കുല


## പുറംകണ്ണികൾ
#  ഐശ്വര്യത്തിനായി ട്രഷറി നിറച്ചു  2013
# ശബരിമല  ഇല്ലംനിറ 2013
വർഗ്ഗം:കേരളത്തിലെ ആചാരങ്ങൾ
വർഗ്ഗം:കാർഷികാചാരങ്ങൾ
വർഗ്ഗം:ഓണം
സ്പ്രിന്റ് (ഓട്ടമത്സരം)

ട്രാക്ക് ആന്റ് ഫീൽഡ് ഇനങ്ങളിലും, അത്‌ലറ്റിക്സിലും ഉൾപ്പെട്ട ഹ്രസ്വദൂര ഓട്ടമത്സരങ്ങളാണ് **സ്പ്രിന്റ് (sprint)** എന്നറിയപ്പെടുന്നത്. പ്രാചീനകാലത്തെ കായിക മത്സരങ്ങളിലും ഇത്തരം ഹ്രസ്വദൂര ഓട്ടമത്സരങ്ങൾ ഒരു പ്രിയപ്പെട്ട ഇനമായിരുന്നു എന്ന് ചരിത്ര രേഖകൾ പരിശോധിച്ചാൽ അറിയാം. ആദ്യകാല ഒളിമ്പിക്സ് മത്സരങ്ങളിൽ പതിമൂന്നെണ്ണത്തിലും "സ്റ്റേഡിയത്തിലെ ഓട്ടം" എന്ന പേരിൽ അറിയപ്പെട്ടിരുന്ന ഒരു ഓട്ടമത്സരം മാത്രമാണുണ്ടായിരുന്നത്. സ്റ്റേഡിയത്തിന്റെ ഒരറ്റം മുതൽ മറ്റേ അറ്റം വരെ നീളുന്ന ഒരു ഓട്ടമത്സരമായിരുന്നു ഇത്. . സമ്മർ ഒളിമ്പിക്സിലും IAAF ലോക അത്‌ലറ്റിക് ചാമ്പ്യൻഷിപ്പിലും ഉപയോഗിക്കുന്ന മൂന്നിനം സ്പ്രിന്റ് ഓട്ടമത്സരങ്ങളാണ്. 100 മീറ്റർ, 200 മീറ്റർ, 400 മീറ്റർ എന്നിവ.  ആദ്യകാലത്ത് ഈ മത്സരങ്ങളുടെ ദൂരം ഇമ്പീരിയൽ മാത്രയിലാണു സൂചിപ്പിച്ചിരുന്നതെങ്കിലും, ക്രമേണ മെട്രിക് മാത്രയിലേക്ക് മാറ്റുകയാണുണ്ടായത്. 100 മീറ്റർ ഓട്ടം നൂറു യാർഡ് ഓട്ടത്തിന്റെയും,  200 മീറ്റർ ഓട്ടം ഒരു ഫർലോംഗ് (അല്ലെങ്കിൽ ഒരു മൈലിന്റെ 1/8) ഓട്ടത്തിന്റെയും, 400 മീറ്റർ 440 യാർഡ് ഓട്ടത്തിന്റെയുംആധുനിക വകഭേദങ്ങളാണ്.

സ്പ്രിന്റ് ഇനത്തിൽ പെടുന്ന പ്രൊഫഷനൽ ഓട്ടമത്സരങ്ങളിൽ, ഓട്ടക്കാരൻ അല്ലെങ്കിൽ ഓട്ടക്കാരി, ട്രാക്കിൽ ഉറപ്പിച്ചിരിക്കുന്ന  സ്റ്റാർട്ടിംഗ് ബ്ലോക്ക്സ് എന്നറിയപ്പെടുന്ന പ്രത്യേകതരം ഉപകരണത്തിൽ കാൽപ്പത്തികൾ ഊന്നി, കൈവിരലുകൾ ട്രാക്കിൽ തൊട്ടുകൊണ്ടു നിൽക്കുന്ന (crounching position) രീതിയിലാവും ഓട്ടം ആരംഭിക്കുന്നതിനു മുമ്പായി നിൽക്കുക. ഓട്ടം ആരംഭിക്കുമ്പോൾ പരമാവധി തള്ളൽ ബലം സ്റ്റാർട്ടിംഗ് ബ്ലോക്കുകളിലേക്ക് നൽകിക്കൊണ്ട് സാധ്യമായ പരമാവധി വേഗം ആർജ്ജിക്കുവാൻ ഈ രീതിയിലുള്ള തുടക്കം സഹായിക്കുന്നു.ഓട്ടം ആരംഭിച്ചുകഴിഞ്ഞാൽ ശരീരത്തിന്റെ നില സാവധാനം മുകളിലേക്കുയർത്തി, ഓട്ടത്തിനിടയിൽ നിവർന്നുള്ള നിലയിലേക്ക് മാറുന്നു. ഓരോ അത്‌ലറ്റും തങ്ങൾക്ക് നൽകിയിരിക്കുന്ന ട്രാക്കിൽ തന്നെ ഓട്ടം പൂർത്തിയാക്കണം എന്നത് എല്ലാ സ്പ്രിന്റ് മത്സരങ്ങളുടേയും (400 മീറ്റർ ഇൻഡോർ മത്സരങ്ങളിൽ ഒഴികെ)  നിബന്ധനകളിലൊന്നാണ്. നൂറു മീറ്റർ വരെയുള്ള മത്സരങ്ങൾ ഒരു അത്‌ലറ്റിന് ആർജ്ജിക്കാവുന്ന പരമാവധിവേഗത്തെയാണ് പ്രധാനമായും ശ്രദ്ധിക്കുന്നത്.ഇതിനുമുകളീലുള്ള ദൂരങ്ങളിൽ, ആർജ്ജിച്ച പരമാവധി വേഗം നിലനിർത്തുവാൻ സാധാരണഗതിയിൽ അത്‌ലറ്റുകൾക്ക് സാധിക്കുകയില്ല.  ഓട്ടമത്സരം പോലെയുള്ള കഠിനമായ വ്യായാമങ്ങളിൽ പേശികളിൽ ഉത്പാദിപ്പിക്കപ്പെടുന്ന ലാക്റ്റിക് അംമ്ലത്തിന്റെ പ്രതിപ്രവർത്തനഫലമായി, പരമാവധി പ്രവർത്തനവേഗം 30-35 സെക്കന്റുകളിൽ കൂടുതൽ നിലനിർത്തുവാൻ മനുഷ്യപേശികൾക്ക് സാധിക്കുകയില്ല. 

60 മീറ്റർ സ്പ്രിന്റ് ഇൻഡോർ മത്സര ഇനങ്ങളിൽ വളരെ സാധാരണമായ ഒന്നാണ്. ഈ ഇനത്തിൽ ഒരു വേൾഡ് ചാമ്പ്യൻഷിപ്പ് മത്സരവും നിലവിലുണ്ട്. 50 മീറ്റർ, 55 മീറ്റർ, 300 മീറ്റർ, 500 മീറ്റർ എന്നിവ അത്ര സാധാരണമായ ഇനങ്ങളല്ല. 

## അത്‌ലറ്റിന്റെ ശാരീരിക ക്ഷമത നിർണ്ണയിക്കുന്ന ഘടകങ്ങൾ

* പേശികളുടെ ബലം / ശക്തി

* അഡ്രിനാലിന്റെ ഉപയോഗം

* ശ്വസനവേഗത

* അനേറോബിക് ശ്വസനത്തിനുള്ള സാധ്യത

* കാലുകളുടെ വേഗത

* കാലുകളുടെ വിരിച്ചിൽ

* പെൽവിക് അസ്ഥികളുടെ വീതി

## അവലംബം

വർഗ്ഗം:കായികമത്സരങ്ങൾ
ഒസ്മാനിയ സർവകലാശാല

1918  ഇൽ ഹൈദരബാദിൽ  സ്ഥാപിതമായ സർവകലാശാലയാണ് **ഒസ്മാനിയ സവകലശാല** . ഇന്ത്യ ടുഡേ നടത്തിയ ഒരു സർവെയിൽ ഇന്ത്യയിലെ ആറാമത്തെ മികച്ച സർവകലാശാലയും തെക്കേ ഇന്ത്യയിലെ ഒന്നാമത്തെ സർവകലാശാലയാണ് ഒസ്മാനിയ സർവകലാശാല.
അവസാന നിസാമായ മിർ ഒസ്മാൻ അലി ഖാനാണ് ഒസ്മാനിയ സർവകലാശാല സ്ഥാപിച്ചത്. 

ഇന്ത്യയിൽ ഏറ്റവും അധികം വിദേശ വിദ്യാർഥികൾ പഠിക്കുന്ന സർവകലാശാലകളിൽ ഒന്നാണ് ഒസ്മാനിയ  സർവകലാശാല. 1600 ലധികം ഏക്കറുകളിൽ വ്യാപിച്ചിരിക്കുന്ന ഈ സർവകലാശാല അനവധി പ്രമുഖര്ക്ക് ഉന്നത വിദ്യാഭ്യാസം നല്കിയിട്ടുണ്ട് . മുന് പ്രധാനമന്ത്രി പി. വി. നരസിംഹ റാവു , കാഞ്ച ഐലയ്യ, മുന് ഇന്ത്യൻ ക്രിക്കറ്റ്‌ ക്യാപ്റ്റൻ മുഹമ്മദ്‌ അസറുദീൻ, അസദുദ്ദിൻ ഒവൈസി, ഹർഷ ഭോഗലെ, ജയപാൽ റെഡ്ഡി , കിരൺ കുമാർ റെഡ്ഡി, തുടങ്ങിയവർ ഒസ്മാനിയ സർവകലാശാലയിൽ പഠിച്ചിട്ടുണ്ട്.

## അവലംബം
വർഗ്ഗം:ഇന്ത്യയിലെ സർവ്വകലാശാലകൾ
എനിമ

മലദ്വാരത്തിലൂടെ വെള്ളം കയറ്റി വയറുശുദ്ധമാക്കുന്നതിനുള്ള പ്രക്രിയയാണ് **എനിമ** അഥവാ **ഗുദവസ്തി**. വിസർജ്ജനതിനായി മലദ്വാരത്തിലൂടെ ഉള്ളിലേക്ക് മരുന്ന് കടത്തിവിടുന്ന പ്രക്രിയയാണിത്. ആശുപത്രികളിൽ മിക്കവാറും സോപ്പ് വെള്ളമാണ് എനിമ നല്കാൻ ഉപയോഗിക്കുന്നത് . പൊതുവേ പ്രസവത്തിനു മുൻപും ശസ്ത്രക്രിയകൾക്ക് മുൻപും എനിമ നല്കാറുണ്ട്. ആയുർവേദത്തിൽ എനിമ പോലുള്ള ഒരു പ്രയോഗമാണ് വസ്തി. എന്നാൽ വസ്തിക്കായി എണ്ണയോ കഷായമോ ആണ് ഉപയോഗിക്കുന്നത്.

വർഗ്ഗം:ചികിത്സാരീതികൾ
വർഗ്ഗം:ഗ്യാസ്ട്രോഎൻട്രോളജി
പ്രസന്നരാജൻ

പ്രമുഖനായ മലയാള സാഹിത്യ വിമർശകനാണ് **പ്രസന്നരാജൻ**.
## ജീവിതരേഖ
ഗവണ്മെന്റ്‌ കോളജ്‌ അദ്ധ്യാപകൻ. സാഹിത്യവിമർശകൻ.
## കൃതികൾ
ലീലാകാവ്യം വീണ്ടും പരിശോധിക്കുമ്പോൾ (1979), കേരളകവിതയിലെ കലിയും ചിരിയും (1992), തേനും വയമ്പും (1995). 
## പുരസ്കാരം
കേരളകവിതയിലെ കലിയും ചിരിയും എന്ന ഗ്രന്ഥത്തിന്‌ 1993-ലെ കേരള സാഹിത്യ അക്കാദമിയുടെ അവാർഡ്‌ ലഭിച്ചു. തേനും വയമ്പും 1995-ലെ എസ്‌.ബി.ഐ. അവാർഡ്‌ നേടി.
## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യനിരൂപകർ
അരുവിത്തുറ

കോട്ടയം ജില്ലയിലെ ഈരാറ്റുപേട്ട മുനിസിപ്പാലിറ്റിയിൽ ഉൾപ്പെടുന്ന പ്രദേശമാണ് **അരുവിത്തുറ**. കോട്ടയം ജില്ലയിലെ ഒരു പ്രധാന തീർത്ഥാടന കേന്ദ്രമായ അരുവിത്തുറ പള്ളി ഇവിടെയാണ് സ്ഥിതി ചെയ്യുന്നത്.

## പേരിനു പിന്നിൽ
രണ്ട് അരുവികളുടെ സംഗമസ്ഥാനവും അതിന്റെ തുറയിൽ രൂപപ്പെട്ട പ്രദേശമായതിനാലാണ് അരുവിത്തുറ എന്ന പേരു ലഭ്യമായതെന്നു കരുതുന്നു. 

## ആരാധനാലയങ്ങൾ
* അരുവിത്തുറ പള്ളി

## വിദ്യാഭ്യാസ സ്ഥാപനങ്ങൾ
* സെന്റ് ജോർജ്ജ് എച്ച്.എസ്.എസ്. അരുവിത്തുറ

## പ്രശസ്ത വ്യക്തികൾ
* പി.സി. ജോർജ്ജ്

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:കോട്ടയം ജില്ലയിലെ ഗ്രാമങ്ങൾ
ചെറുവള്ളിപ്പശു

കോട്ടയം ജില്ലയിലെ കാഞ്ഞിരപ്പള്ളിക്കു സമീപമുള്ള ചെറുവള്ളി എസ്റ്റേറ്റ് പരിസരത്തുനിന്നും കണ്ടെത്തിയ രോഗപ്രതിരോധശേഷി കൂടുതലുള്ള ഒരിനം നാടൻ പശുവിനമാണ് **ചെറുവള്ളിപ്പശു **. ഡോക്ടർ ശോശാമ്മ ഐപ്പിന്റെ അന്വേഷണത്തിലാണ് ഇവയെ കണ്ടെത്തിയത്. ചെറുവള്ളിപ്പശുക്കളിൽ കറുപ്പ്, വെളുപ്പ്, തവിട്ട് നിറങ്ങളുണ്ട്. ഇവയുടെ കൊമ്പുകൾ തീരെ ചെറുതാണ്. ഒപ്പം കൊമ്പില്ലാത്ത ഇനങ്ങളും കാണപ്പെടുന്നു. വെച്ചൂർ പശുക്കളേക്കാൾ ഉയരമുള്ള ഇവയുടെ വാൽ പ്രത്യേകിച്ച് പശുക്കളുടെ നിലത്തു മുട്ടുന്നവയാണ്. ഇവയുടെ ഇളംചുവപ്പു കലർന്ന കണ്ണുകൾ അല്പം പുറത്തേക്ക് തള്ളിനില്ക്കുന്നു. വെച്ചൂർ ഇനത്തിന്റെ പോലെ കുറച്ചു തീറ്റയാണ് ഇവയ്ക്ക് ആവശ്യമായി വരുന്നത്. മൂരികളുടെ മുതുകത്ത് വലിപ്പമേറിയ പൂഞ്ഞ കാണപ്പെടുന്നു. തീരെ ചെറിയ കുളമ്പുകളാണ് ഇവയ്ക്കുള്ളത്. വിദേശ ഇനങ്ങളിൽ കാണുന്ന കുളമ്പുദീനമോ അകിടുവീക്കമോ ഇവയിൽ സാധാരണ കാണാറില്ല. 

ശാന്തസ്വഭാവക്കാരായ ഈ ഇനം പശുക്കളുടെ കഴുത്തും കഴുത്തിനടിയിലെ താടയും മറ്റു പശുക്കളിൽ നിന്നും ഇവയെ വ്യത്യസ്തമാക്കുന്നു. മറ്റുള്ളവയെ അപേക്ഷിച്ച് ഇവയുടെ താടയ്ക്ക് ഇറക്കം കൂടുതലാണ്. 2 മുതൽ 2.5 വയസ്സുനുള്ളിൽ പശുവിനു ചെന ഏൽക്കുന്നു. 280 ദിവസങ്ങൾക്കുള്ളിൽ പ്രസവം നടക്കും. വർഷത്തിൽ ഒന്നെങ്കിലും പ്രസവിക്കുന്ന ഇവ ആയുസ്സിൽ 17 പ്രാവശ്യം വരെ പ്രസവിക്കുന്നു. ദിവസം 3 ലിറ്റർ വരെ പാൽ ലഭിക്കുന്ന ഇവയുടെ പാലിനു കൊഴുപ്പു കൂടുതലാണ്.

## അവലംബം

വർഗ്ഗം:കേരളത്തിലെ തനതു കന്നുകാലി ജനുസ്സുകൾ
വർഗ്ഗം:കന്നുകാലി വർഗ്ഗങ്ങൾ
വർഗ്ഗം:പശു
വർഗ്ഗം:ഇന്ത്യൻ കന്നുകാലിയിനങ്ങൾ
തിരുവനന്തപുരം - മംഗലാപുരം അതിവേഗ ഇടനാഴി

തലസ്ഥാന നഗരമായ തിരുവനന്തപുരത്തെ കേരളത്തിലെ കാസർഗോഡുമായി ബന്ധിപ്പിക്കുന്ന ഇന്ത്യയിലെ നിർദിഷ്ട അതിവേഗ റെയിൽ ഇടനാഴിയാണ് തിരുവനന്തപുരം-കാസർഗോഡ് സെമി ഹൈ സ്പീഡ് റെയിൽ ഇടനാഴി. റെയിൽ‌വേ മന്ത്രാലയവും കേരള സർക്കാരും സംയുക്ത സംരംഭമായ കെ‌ആർ‌ഡി‌സി‌എൽ (കേരള റെയിൽ വികസന കോർപ്പറേഷൻ ലിമിറ്റഡ്) ആണ് പദ്ധതിയുടെ വിശദമായ പദ്ധതി റിപ്പോർട്ട് തയ്യാറാക്കുന്നത്.

2014 ഫെബ്രുവരിയിൽ പദ്ധതി ഉപേക്ഷിച്ചതായി ഇന്ത്യൻ മാധ്യമങ്ങൾ റിപ്പോർട്ട് ചെയ്തു. കഴിഞ്ഞ തെരഞ്ഞെടുപ്പ് പ്രകടന പത്രികയിൽ എൽ‌ഡി‌എഫ് സർക്കാർ ഈ പദ്ധതിയെ ഒരു പ്രധാന സവിശേഷതയായി ഉൾപ്പെടുത്തിയിട്ടുണ്ട്. അടുത്തിടെ നടത്തിയ സർവേയിൽ കേരള ജനസംഖ്യയുടെ 86% പേരും പദ്ധതിയെ പിന്തുണയ്ക്കുന്നുണ്ടെന്നും ഡിപിആർ തയ്യാറാക്കാൻ ഡിഎംആർസിയോട് ആവശ്യപ്പെട്ടിട്ടുണ്ടെന്നും സൂചിപ്പിച്ചു.

2016 ജൂലൈയിൽ തിരുവനന്തപുരം മുതൽ കണ്ണൂർ വരെ അതിവേഗ റെയിൽ ഇടനാഴി നിർമ്മിക്കുന്നതിനായി പരിഷ്‌കരിച്ച പദ്ധതി പുറത്തിറക്കി.

## ചരിത്രം
2006-ൽ കേരളസർക്കാർ വിഭാവനം ചെയ്ത ഈ പദ്ധതി  ആദ്യം കാസർഗോഡ് വരെയായിരുന്നു നിശ്ചയിച്ചിരുന്നത്. എന്നാൽ പിന്നീട് കർണ്ണാടക സർക്കാർ താത്പര്യം കാണിച്ചതിനെ തുടർന്ന് മംഗലാപുരം വരെ പദ്ധതി നീട്ടുകയായിരുന്നു.

എൽ‌ഡി‌എഫ് സർക്കാരിന്റെ 2009-10 ലെ ബജറ്റ് പ്രസംഗത്തിൽ തിരുവനന്തപുരം-മംഗളൂരു അതിവേഗ റെയിൽ ഇടനാഴി രൂപപ്പെടുത്തി. 2010 ഫെബ്രുവരിയിൽ സംസ്ഥാന മന്ത്രിസഭ ഈ പദ്ധതിക്ക് അനുമതി നൽകി. പദ്ധതി വികസിപ്പിക്കുന്നതിനായി നോഡൽ ഏജൻസിയായി കേരള സംസ്ഥാന വ്യവസായ വികസന കോർപ്പറേഷനെ (കെ‌എസ്‌ഐ‌ഡി‌സി) നിയമിച്ചു.

പദ്ധതി നടപ്പാക്കുന്നതിനായി 2011 സെപ്റ്റംബറിൽ ഒരു പ്രത്യേക ഉദ്ദേശ്യ വാഹനമായ കേരള ഹൈ സ്പീഡ് റെയിൽ കോർപ്പറേഷൻ ലിമിറ്റഡ് (കെഎച്ച്എസ്ആർസി) രൂപീകരിച്ചു. പദ്ധതി പ്രായോഗികമാണെന്ന് റെയിൽ‌വേ മന്ത്രാലയം പ്രസ്താവിക്കുകയും പദ്ധതിക്ക് പൂർണ്ണ പിന്തുണ അറിയിക്കുകയും ചെയ്തിട്ടുണ്ട്. ദില്ലി മെട്രോ റെയിൽ കോർപ്പറേഷൻ (ഡിഎംആർസി) പദ്ധതിയുടെ സാധ്യതാ പഠനം നടത്തി. 2012 നവംബറോടെ പദ്ധതിക്കായി വിശദമായ പ്രോജക്ട് റിപ്പോർട്ട് (ഡിപിആർ) സമർപ്പിക്കാൻ കെഎച്ച്എസ്ആർസി ഡിഎംആർസിയോട് അഭ്യർത്ഥിച്ചു. എന്നിരുന്നാലും, ഡിപിആർ നിരവധി കാലതാമസങ്ങൾ നേരിട്ടു.

## പദ്ധതി
തിരുവനന്തപുരം മുതൽ കാസർഗോഡ് വരെയുള്ള 532 കി.മീ പദ്ധതിക്കു കേന്ദ്ര റെയിൽവേ മന്ത്രാലയത്തിന്റെ തത്വത്തിലുള്ള അംഗീകാരം ലഭിച്ചു. സോയിൽ സർവ്വേ, ട്രാഫിക് സർവ്വേ എന്നിവ പൂർത്തിയായിട്ടുണ്ടു. പദ്ധതിക്കു 1226.45 ഹെക്ടർ ഭൂമി ഏറ്റെടുക്കണ്ടിവരുമെന്നു സർക്കാർ കണക്കാക്കുന്നു. സർക്കാർ ഈ പദ്ധതിക്കു 66,405 കോടിയുടെ ചിലവ് പ്രതീക്ഷിക്കുന്നു.

## രൂപരേഖ

|}

## അവലംബം

## പുറം കണ്ണികൾ
വർഗ്ഗം:ഇന്ത്യയിലെ റെയിൽ ഗതാഗതം
സ്റ്റാൻലി റോമൻ

കേരള ലത്തീൻ കത്തോലിക്കാ സഭയിലെ കൊല്ലം രൂപതയുടെ മെത്രാനാണ് **സ്റ്റാൻലി റോമൻ**. കെസിബിസി വിദ്യാഭ്യാസ കമ്മീഷൻ ചെയർമാനായും പ്രവർത്തിക്കുന്നു.
## ജീവിതരേഖ
1941 ജൂൺ നാലിന് കൊല്ലം ജില്ലയിലെ പുനലൂരിൽ റോമൻ ഫെർണാണ്ടസിന്റെയും എലിസബത്തിന്റെയും പതിനൊന്നു മക്കളിൽ പത്തമാനായിട്ടാണ് ജനനം.പ്രാഥമിക വിദ്യാഭ്യാസം പുനലൂർ സൈന്റ് ജോൺസ് എൽ പി സ്കൂൾ ,ഗവണ്മെന്റ്‌ യു പി സ്കൂൾ എന്നിവിടങ്ങളിൽ പൂർത്തീകരിച്ചു. .  കൊല്ലം സെന്റ് റാഫേൽസ് മൈനർ സെമിനാരിയിലായിരുന്നു വൈദികപഠനം. രണ്ടാം വത്തിക്കാൻ സുനഹദോസിന്റെ കാലയളവിൽ റോമിൽ വൈദിക പരിശീലനം നടത്തിയ ഡോ.സ്റ്റാൻലി റോമൻ. പ്രൊപ്പഗാന്ത കോളേജിൽ വച്ച് പൌരോഹിത്യം സ്വീകരിച്ചു. റോമിൽ ഊർബൻ യൂണിവേഴ്സിറ്റിയിൽ നിന്നും തത്ത്വശാസ്ത്രത്തിൽ പി.എച്ച്.ഡി, ദൈവശാസ്ത്രത്തിൽ എസ്.ടി.എൽ എന്നീ ബിരുദങ്ങൾ നേടി. കേരളാ യൂണിവേഴ്സിറ്റിയിൽ നിന്നും ഇംഗ്ലീഷ് സാഹിത്യത്തിൽ എം.എ ബിരുദവും നേടിയിട്ടുണ്ട്. സെന്റ്റ് അലോഷ്യസ് ഹയർ സെക്കന്ററി സ്കൂളിലെ പൂർവ്വ വിദ്യാർത്ഥിയാണ്. 

കൊല്ലം രൂപതയുടെ പതിമൂന്നാമത്  മെത്രാനായി 2001 ഡിസംബറിലാണ് ഡോ. സ്റ്റാൻലി റോമൻ അഭിഷിക്തനായത്. കാർമൽ ഗിരി സെമിനാരിയുടെ ആദ്യ റെക്ടർ, ഫാത്തിമ മാതാ നാഷനൽ കോളജ് പ്രിൻസിപ്പൽ തുടങ്ങിയ നിലകളിലും പ്രവർത്തിച്ചിട്ടുണ്ട്.

## അവലംബം

വർഗ്ഗം:1941-ൽ ജനിച്ചവർ
വർഗ്ഗം:ജൂൺ 4-ന് ജനിച്ചവർ
വർഗ്ഗം:ലത്തീൻ കത്തോലിക്കാ സഭയിലെ മെത്രാന്മാർ
ദശരഥം

സിബി മലയിൽ സംവിധാനം ചെയ്ത് 1989-ൽ പുറത്തിറങ്ങിയ മലയാളചലച്ചിത്രമാണ് ***ദശരഥം***. മോഹൻലാൽ, രേഖ, മുരളി എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. എ.കെ. ലോഹിതദാസ് ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.

## കഥ
രാജീവ് മേനോൻ (മോഹൻലാൽ) സമ്പന്നനും ജീവിതത്തിൽ യാതൊരു ലക്ഷ്യവുമില്ലാത്ത മദ്യപാനിയാണ്. അദ്ദേഹത്തെ നയിക്കാൻ മാതാപിതാക്കളില്ലാത്തതിനാൽ, വിശ്വസ്തനായ മാനേജർ പിള്ള (കരമന ജനാർദ്ദനൻ നായർ) നടത്തുന്ന കുടുംബ ബിസിനസ്സ്, രാജീവിന് തന്റെ ജീവിതവും പണവും പാനീയങ്ങൾക്കും ധിക്കാരത്തിനും വേണ്ടി പാഴാക്കാൻ സ്വാതന്ത്ര്യമുണ്ട്. ഒരു ഉറ്റസുഹൃത്തായ സ്കറിയ (നെടുമുടി വേണു) ഭാര്യയോടും മക്കളോടും ഒപ്പം ഒരാഴ്ച രാജീവിന്റെ കൊട്ടാര വീട്ടിൽ താമസിക്കാൻ വരുന്നു. താമസിയാതെ രാജീവ് സ്കറിയയുടെ മക്കളിൽ ഒരാളുമായി ബന്ധപ്പെടുകയും തനിക്ക് സ്വന്തമായി ഒരു കുട്ടിയുണ്ടാകണമെന്ന് തീരുമാനിക്കുകയും ചെയ്യുന്നു, പക്ഷേ വിവാഹം കഴിക്കാൻ ആഗ്രഹിക്കുന്നില്ല, ഒരു കുഞ്ഞിനെ ദത്തെടുക്കാൻ ആഗ്രഹിക്കുന്നില്ല. അദ്ദേഹത്തിന്റെ നല്ല സുഹൃത്തുകളിലൊരാളായ ഗൈഡും തത്ത്വചിന്തകനുമായ ഡോ. ഹമീദ് (സുകുമാരൻ), കൃത്രിമ ബീജസങ്കലനത്തിനായി ഒരു വാടക കണ്ടെത്താൻ രാജീവിനെ ഉപദേശിക്കുന്നു. ഒരു മുൻ ഫുട്ബോൾ കളിക്കാരൻ ചന്ദ്രദാസ് (മുരളി) ഒരു ഓപ്പറേഷന് പണം ആവശ്യമുണ്ട്,കൃത്രിമ ബീജസങ്കലനത്തിലൂടെ രാജീവിന്റെ കുട്ടിക്ക് ജന്മം നൽകാൻ ഭാര്യ ആനി (രേഖ) സമ്മതിക്കുന്നു . ഈ തീരുമാനത്തിൽ ചന്ദ്രദാസും ആനിയും സന്തുഷ്ടരല്ല - ഇത് അവരുടെ സാമ്പത്തിക ആവശ്യങ്ങൾക്കുള്ള തീർത്തും പരിഹാരമാണ്. ആദ്യം ആനി 9 മാസത്തെ ഗർഭകാലത്തെ മറികടന്ന് കുഞ്ഞിനെ കൈമാറി ജീവിതവുമായി മുന്നോട്ട് പോകാൻ ആഗ്രഹിക്കുന്നു. സാധാരണഗതിയിൽ പക്വതയില്ലാത്തതും പക്വതയില്ലാത്തതുമായ രാജീവ് ഇപ്പോൾ മാറിയ ഒരു മനുഷ്യനാണ്, ഗർഭാവസ്ഥ, പ്രസവം എന്നിവയെക്കുറിച്ചുള്ള പുസ്തകങ്ങൾ വായിക്കുകയും ആനി സന്തോഷത്തോടെയും മനോഹരമായും നഴ്‌സുമാർ പരിപാലിക്കുകയും ചെയ്യുന്ന അന്തരീക്ഷത്തിൽ താമസിക്കുന്നുണ്ടെന്ന് ഉറപ്പുവരുത്തുകയും മികച്ച ഭക്ഷണക്രമം നൽകുകയും ചെയ്യുന്നു ആരോഗ്യമുള്ളതും സന്തുഷ്ടവുമായ ഒരു കുഞ്ഞിന്റെ ജനനം ഉറപ്പാക്കുക. ഒരു കുട്ടിയുണ്ടാകുക എന്ന ചിന്ത, ഒടുവിൽ സ്വന്തമായി വിളിക്കാൻ കഴിയുന്ന ഒരാളെ കിട്ടുക എന്ന ചിന്തയാണ് അവനെ പൂർണ്ണമായും ഏറ്റെടുക്കുന്നത്. എന്നാൽ കുട്ടിയുടെ ജനനസമയത്ത് ആനി തന്റെ ഗർഭപാത്രത്തിൽ രൂപം കൊള്ളുന്ന ജീവിതവുമായി വൈകാരികമായി ബന്ധപ്പെടുകയും കുഞ്ഞിനൊപ്പം പിരിയാൻ വിസമ്മതിക്കുകയും ചെയ്യുന്നു. ഒടുവിൽ രാജീവ് കുട്ടിയെ ആനിക്ക് കൈമാറി. ക്ലൈമാക്സിൽ, രാജീവ് വീട്ടുജോലിക്കാരി മാഗിയോട് (സുകുമാരി) ചോദിക്കുന്നു, ഓരോ അമ്മയ്ക്കും ആനി ഉള്ളതുപോലെ കുട്ടിയുമായി ഒരു അടുപ്പം ഉണ്ടോ എന്ന്. സ്വന്തം മകനെപ്പോലെ തന്നെ സ്നേഹിക്കാൻ കഴിയുമോ എന്ന് രാജീവ് മാഗിയോട് ചോദിക്കുന്നു. രാജീവ് വൈകാരികമായി അസ്വസ്ഥനാകുകയും ഉത്തരത്തിനായി കാത്തിരിക്കാതെ കണ്ണുനീരൊഴുക്കുകയും ചെയ്യുമ്പോൾ മാഗിക്ക് ഭ്രമമുണ്ട്.
## അഭിനേതാക്കൾ
* മോഹൻലാൽ – രാജീവ് മേനോൻ
* രേഖ  – ആനി
* മുരളി – ചന്ദ്രദാസ്
* കരമന ജനാർദ്ദനൻ നായർ – മാനേജർ പിള്ള
* നെടുമുടി വേണു – സ്കറിയ
* സുകുമാരൻ – ഡോ. ഹമീദ്
* ജയഭാരതി – ഡോ. സീനത്ത്
* സുകുമാരി – മാഗി
* കെ.പി.എ.സി. ലളിത – മറിയാമ്മ
* എം.എസ്. തൃപ്പൂണിത്തുറ – അഡ്വ. ഗോവിന്ദൻ
* കൊല്ലം തുളസി – വക്കീൽ
* ജഗന്നാഥൻ – ശങ്കരൻ നായർ
* വിനീത് കുമാർ – ജോസ്

## സംഗീതം

## അവലംബം

## പുറത്തേക്കുള്ള കണ്ണികൾ

* 
* ''ദശരഥം''  – മലയാളസംഗീതം.ഇൻഫോ

വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
ചൊവ്വ, കണ്ണൂർ ജില്ല

കണ്ണൂർ ജില്ലയിലെ കണ്ണൂർ നഗരത്തിൻ്റെ ഒരു പ്രാന്തപ്രദേശമാണ് **ചൊവ്വ**. കണ്ണൂർ നഗരത്തിന് തെക്കായി സ്ഥിതിചെയ്യുന്നു. ദേശീയപാത 17 ചൊവ്വയിലൂടെ കടന്നുപോകുന്നു.  ചൊവ്വ എന്ന പേരിൽ മൂന്നു സ്ഥലങ്ങൾ തൊട്ടടുത്ത പ്രദേശങ്ങളായി കണ്ണൂരിലുണ്ട്. മേലേ ചൊവ്വ, ഇടച്ചൊവ്വ, താഴേ ചൊവ്വ എന്നിവയാണു ഈ പ്രദേശങ്ങൾ.

## ചിത്രശാല

File:Mele Chovva.jpg|ഇൻകം ടാക്സ് ക്വാർട്ടേർസ്
പ്രമാണം:Forest in Edachovva, Kerala, India.jpg|എടച്ചൊവ്വ, കണ്ണൂർ


## അവലംബം

വർഗ്ഗം:കണ്ണൂർ
വൂഷെ വിപ്ലവം

തായ്‌വാനിലെ ജപ്പാൻ അധിനിവേശത്തിനെതിരെയായി 1930 ഒക്ടോബറിൽ ആരംഭിച്ച അവസാനത്തെ തദ്ദേശീയ പ്രക്ഷോഭമാണ് **വൂഷെ വിപ്ലവം** എന്നും സമാനമായ മറ്റ് നിരവധി പേരുകളിലും അറിയപ്പെടുന്ന **മുഷ സംഭവം**. ജാപ്പനീസ് തായ്‌വാനിൽ കൊളോണിയൽ ജാപ്പനീസ് സേനയ്‌ക്കെതിരായ അവസാനത്തെ പ്രധാന കലാപമായിരുന്നു ഇത്. ജാപ്പനീസ് അധികൃതരുടെ ദീർഘകാല അടിച്ചമർത്തലിനുള്ള പ്രതികരണമായി മുഷ (വുഷെ) വാസസ്ഥലത്തെ തായ്‌വാനിലെ ആദിമനിവാസികളായ സീഡിഖ് വിഭാഗക്കാരുടേ നേതൃത്വത്തിൽ 1930 ൽ നടന്ന വൂഷെ വിപ്ലവത്തിൽ ഒരു സ്കൂൾ ആക്രമിച്ച് 134 ജാപ്പനീസ് കുട്ടികളെയും രണ്ട് ഹാൻ തായ്‌വാൻ കുട്ടികളെയും വധിച്ചു. ഇതിനെത്തുടർന്ന് ജപ്പാൻ സൈന്യം തിരിച്ചടിക്കുകയും 354 ലധികം സീഡിഖ് വംശജരെ കൊന്നൊടുക്കയും ചെയ്തു.ജാപ്പനീസ് അധികാരികൾ സംഭവം കൈകാര്യം ചെയ്ത രീതി ശക്തമായി വിമർശിക്കപ്പെടുകയും, ഇത് ആദിവാസി നയത്തിൽ നിരവധി മാറ്റങ്ങൾക്ക് കാരണമായിത്തീരുകയും ചെയ്തു.

## പശ്ചാത്തലം
തപാനി സംഭവം പോലെ മുൻകാല ജാപ്പനീസ് സാമ്രാജ്യത്വ അധികാരത്തിനെതിരായ സായുധ ചെറുത്തുനിൽപ്പുകൾ കഠിനമായി കൈകാര്യം ചെയ്യപ്പെട്ടതോടെ വിമത ആക്രമണങ്ങളുടെയും കഠിനമായ ജാപ്പനീസ് പ്രതികാരത്തിന്റെയും ഒരു പരമ്പരയിലേയ്ക്ക് എത്തി. എന്നിരുന്നാലും, 1930-കളോടെ, തായ്‌വാനിലെ യുവതലമുറ സായുധ പ്രതിരോധത്തിനു പകരം സംഘടിത രാഷ്ട്രീയ സാമൂഹിക പ്രസ്ഥാനങ്ങളിലേയ്ക്ക് ആകർഷിക്കപ്പെട്ടു. തദ്ദേശ ഭരണത്തിൽ നേരിട്ടുള്ള പോലീസ് ഇടപെടൽ കുറയുകയും, നിരവധി കഠിനമായ ശിക്ഷകൾ നിർത്തലാക്കപ്പെടുകയും ചെയ്തു. ഇതിന്റെ ഫലപ്രാപ്തി സംശയാസ്പദമായിരുന്നുവെങ്കിലും  സ്വയംഭരണത്തിന്റെ ചില ഘടകങ്ങൾ കൊളോണിയൽ തായ്‌വാനിൽ അവതരിപ്പിക്കപ്പെട്ടു.

എന്നിരുന്നാലും, തായ്‌വാനിലെ തദ്ദേശീയ ജനതയെ നിയന്ത്രിക്കുന്നതിന് വ്യത്യസ്തമായ ഒരു സമീപനം ഉപയോഗിച്ചു. ഫോർമോസ ദ്വീപിലെ തദ്ദേശീയ ജനതയെ അപ്പോഴും സീബാൻ (生蕃, "അപരിഷ്കൃത ബാർബേറിയൻസ്" അല്ലെങ്കിൽ "കാട്ടു ഗോത്രക്കാർ") എന്ന് നാമകരണം ചെയ്യുകയും രാജ്യത്തെ തുല്യ പ്രജകളായി കണക്കാക്കുന്നതിനുപകരം താഴ്ന്നവരായി കണക്കാക്കുകയും ചെയ്തു. 

## അവലംബം

വർഗ്ഗം:വിപ്ലവങ്ങൾ
മരുഭൂമിയുടെ ആത്മകഥ

വി. മുസഫർ അഹമ്മദ് രചിച്ച ഗ്രന്ഥമാണ് **മരുഭൂമിയുടെ ആത്മകഥ**. മികച്ച യാത്രാവിവരണത്തിനുള്ള 2010-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ്. കറന്റ് ബുക്സ്, തൃശ്ശൂർ ആണ് പ്രസാധകർ.

സൗദി അറേബ്യയിലെ മരുഭൂമികളിലൂടെ നടത്തിയ യാത്രകളുടെ വിവരണമാണ് ഈ ഗ്രന്ഥത്തിന്റെ ഉള്ളടക്കം. എട്ട് വർഷങ്ങളിലായാണ് ഈ യാത്രകൾ നടത്തപ്പെട്ടിരിക്കുന്നത്.  

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലുള്ള യാത്രാവിവരണങ്ങൾ
മഗ്ദലനമറിയം (കാവ്യം)

thumb|175px|right|അനുതാപിക്കുന്ന മഗ്ദലനമറിയം, എൽ ഗ്രെക്കോയുടെ ചിത്രം

മലയാളഭാഷയിൽ വള്ളത്തോൾ നാരായണമേനോൻ (1878–1958) എഴുതിയ കാവ്യമാണ് **മഗ്ദലനമറിയം**.  യേശുവിന്റെ ശിഷ്യയും സഹചാരിയുമായി ക്രിസ്തീയബൈബിളിന്റെ ഭാഗമായ പുതിയനിയമത്തിലെ സുവിശേഷങ്ങളിൽ പ്രത്യക്ഷപ്പെടുന്ന മഗ്ദലനമറിയത്തിന്റെ കഥയായി സങ്കല്പിക്കപ്പെട്ടാണ് ഇതിനെ രചന. വള്ളത്തോളിന്റെ പ്രമുഖവും ഏറ്റവും മനോഹരവുമായ രചനകളിലൊന്നായി ഇതു കണക്കാക്കപ്പെടുന്നു.

കുരിശിൻ ചുവടോളം യേശുവിനെ അനുഗമിച്ചവളും ഉയിർത്തെഴുന്നേല്പിന്റെ ആദ്യസാക്ഷിയായവളുമായി സുവിശേഷങ്ങളിൽ പ്രത്യക്ഷപ്പെടുന്ന  മഗ്ദലനയെ മാനസാന്തരം വന്ന കഠിനപാപിനിയായി കാണുന്ന ചിത്രവുമായി   ചേർന്നു പോകുന്നതാണ് വള്ളത്തോളിന്റെ കാവ്യം.  

മഗ്ദലനമറിയം അതീവസുന്ദരിയായിരുന്നു എന്ന സാമാന്യസങ്കല്പം തന്റെ കവിതയിൽ വള്ളത്തോളും പിന്തുടരുന്നു. യേശുവിനെ കാണാനായി ഫരിസേയൻ ശിമയോന്റെ വീട്ടിലേക്കു നടന്നു പോകുന്ന അവളെ ആകാശത്തിലെ നക്ഷത്രങ്ങൾ സൂക്ഷിച്ചു നോക്കുന്നതായി വർണ്ണിക്കുന്ന കവി, "ഭംഗമാർന്നൂഴിയിൽ വീണുപോയ" ഒരു നക്ഷത്രമാണോ മഗ്ദലന എന്നു തിരക്കുന്നു. "ദാരിദ്രശുഷ്കമാം പാഴ്ക്കുടിൽ ഒന്നിൽ" ജനിച്ചുവളർന്ന "ആ രുചിരാംഗി"-യെ സാഹചര്യങ്ങൾ വഴിപിഴപ്പിക്കുന്നു.  തുടർന്നുള്ള അവളുടെ ജീവിതകഥയിലെ അദ്ധ്യായങ്ങളിൽ 'ചാരിത്രം' എന്ന വാക്കു തന്നെ ഇല്ലായിരുന്നെങ്കിലും ഒടുവിൽ "*ക്രിസ്തുവാം കൃഷ്ണന്റെ ധർമ്മോപദേശമാം നിസ്തുലകോമളവേണുഗാനം*" അവൾക്ക് മാനസാന്തരം വരുത്തുന്നതായി വള്ളത്തോൾ സങ്കല്പിക്കുന്നു.  "*ചെയ്യരുതാത്തതു ചെയ്തവളെങ്കിലും ഈയെന്നെത്തള്ളൊല്ലേ തമ്പുരാനേ*" എന്ന മഗ്ദലനയുടെ യാചന കേട്ട് യേശുവിന്റെ "*ഹൃദ്സരസ്സ് കൃപാമൃതത്താൽ*" നിറയുന്നതും "*ആപ്പപ്പോൾ പാതകം ചെയ്തതിനൊക്കെയും ഇപ്പശ്ചാത്താപമേ പ്രായശ്ചിത്തം*" എന്ന ന്യായത്തിൽ അവളെ അദ്ദേഹം പാപവിമുക്തയാക്കി "*പൊയ്ക്കോൾക പെൺകുഞ്ഞേ....ദുഃഖം വെടിഞ്ഞുനീ*" എന്നു യാത്രയാക്കുന്നതും കവി ചിത്രീകരിക്കുന്നു.

## അവലംബം


വർഗ്ഗം:മലയാള കാവ്യങ്ങൾ
ഗിനിക്കോഴി

പക്ഷിവർഗ്ഗത്തിൽ ഉൾപ്പെടുന്ന *ഗിനിക്കോഴിയുടെ* (Guineafowl) ജന്മദേശം ആഫ്രിക്കയാണ്. ഗിനി പക്ഷി എന്നും ഇവ അറിയപ്പെടുന്നു. ദൃഢശരീരമുള്ള ഗിനി കോഴികൾ ഏത് കാലാവസ്ഥയിലും വളരുന്നതാണ്. വളർത്തു പക്ഷിയിനത്തിൽപ്പെടുന്ന ഗിനി കോഴി തുറസായ സ്ഥലങ്ങളിലും കുറ്റിക്കാട്ടിലുമൊക്കെ സ്വതന്ത്രമായും കൂട്ടത്തോടെയും വിഹരിക്കുന്നവയാണ്. കാണാൻ ആകർഷകത്വം ഉള്ള ഇവയെ മുട്ടയ്ക്കും മാംസത്തിനും അലങ്കാരത്തിനായും ചിലപ്പോൾ പാമ്പ്‌ പോലെയുള്ള ഇഴജന്തുക്കളുടെ ശല്യം കുറയ്ക്കാനും വളർത്താറുണ്ട്. 

വളർച്ചയെത്തിയ ഗിനി കോഴി ഇണങ്ങുവാൻ അല്പം ബുദ്ധിമുട്ടുള്ള പ്രകൃതമാണ്. ഗിനി കുഞ്ഞുങ്ങളെ ചെറുപ്പത്തിലേ വളർത്തിയാൽ മനുഷ്യരുമായി കൂടുതലായി ഇണങ്ങാൻ സാധ്യതയുണ്ട്. സാധാരണ കോഴികളുടേതുപോലെ ഭക്ഷണം കൊത്തിതിന്നുന്ന ഗിനിക്കോഴികൾക്ക് കോഴികളേക്കാൾ ഉയർന്ന രോഗപ്രതിരോധ ശേഷിയും പറക്കാൻ കഴിവുമുണ്ട്. പറമ്പിലും വയലിലും കുട്ടിക്കാട്ടിലുമൊക്കെ കാണപ്പെടുന്ന കീടങ്ങൾ, പ്രാണികൾ, സസ്യങ്ങൾ, പുല്ല് എന്നിവയൊക്കെ ഭക്ഷണമാക്കുന്ന ഇവ ചെറു ജീവികളെ ആഹാരമാക്കാനും മടിക്കാറില്ല. 

മുട്ടയിടാൻ ഇവയ്ക്ക് പ്രത്യേക സ്ഥലവും സ്വകാര്യതയും ആവശ്യമാണ്. വർഷത്തിൽ 100-120 മുട്ടകൾ ഒരു ഗിനി കോഴി ഇടാറുണ്ട്. പോഷക സമൃദ്ധവും ഔഷധ ഗുണമുള്ളതുമായ ഇവയുടെ മുട്ടകൾക്ക് കട്ടിയുള്ള പുറന്തോടുള്ളതിനാൽ മുട്ട പൊട്ടിപോകാതെയും അധികനാൾ ഇരിക്കുന്നതിനും പ്രയോജനപ്പെടും. മാംസം പ്രോട്ടീൻ, വിറ്റാമിനുകൾ എന്നിവ നിറഞ്ഞതും, കൊഴുപ്പ് കുറഞ്ഞതും സ്വദിഷ്ഠവുമാണ്. വളരെ വലിപ്പമുള്ളതും വിലയേറിയതുമായ കൂടുകളോ വലിയ പരിചരണമോ ആവശ്യമില്ലാത്തതിനാൽ ചെറുകിട കർഷകർക്ക് വീടുകളിൽ ഗിനിക്കോഴികളെ വളർത്താം. രാത്രിയിൽ മരങ്ങളിലൊ മറ്റു ഉയരമുള്ള സ്ഥലങ്ങളിലൊ ചേക്കേറാൻ ഇഷ്ടപ്പെടുന്ന ഇവയ്ക്ക് അല്പം ഉയരമുള്ള കൂടുകൾ ആവും അനുയോജ്യം. 

പാമ്പുകളെയോ മറ്റു അപകടകരമായ എന്തിനെയെങ്കിലുമൊ കണ്ടാൽ ഗിനി കോഴികൾ വളരെ ഉച്ചത്തിൽ ശബ്ദം ഉണ്ടാക്കി മുന്നറിയിപ്പ് നൽകുന്നു. പാമ്പ്‌, മറ്റു ഇഴജന്തുക്കൾ എന്നിവ ഇവയുടെ ശത്രു വർഗം ആയതിനാൽ അവയെ കാണുമ്പോൾ ഇവ കൂട്ടത്തോടെ ആക്രമണ സ്വഭാവം കാണിക്കാറുണ്ട്. അതിനാൽ ഗിനി വളരുന്ന പറമ്പുകളിൽ പാമ്പ്‌ ശല്യം കുറവാണെന്ന് പറയാം. ഇക്കാരണത്താൽ പാമ്പ്‌ പോലെയുള്ള ജന്തുക്കളുടെ ശല്യം ഒഴിവാക്കാൻ ഗിനി കോഴിയെ വളർത്താറുണ്ട്.

## വിവിധയിനങ്ങൾ

* കാദംബരി
* ചിദാംബരി
* ശേതാംബരി.

## വളർച്ച ഘട്ടം

* 8 ആഴ്ചയിൽ ഭാരം - 500-550 ഗ്രാം
* 12 ആഴ്ചയിൽ ഭാരം - 900-1000 ഗ്രാം
* മുട്ടയിടുന്ന പ്രായം - 230-250 ദിവസം
* മുട്ട ഉത്പാദനസമയം - മാർച്ച് മുതൽ സെപ്തംബർ വരെ - ഒറ്റത്തവണ
* മുട്ടയുടെ എണ്ണം  - 100-120 മുട്ടകൾ - വർഷത്തിൽ
* മുട്ടകളുടെ പൊരുന്ന ശേഷി - 70 മുതൽ 80 ശതമാനം വരെ

## അവലംബം

വർഗ്ഗം:പക്ഷികുടുംബങ്ങൾ
പുസ്തകക്കളികൾ

എസ്. ശിവദാസ് രചിച്ച ഗ്രന്ഥമാണ് **പുസ്തകക്കളികൾ**. മികച്ച ബാലസാഹിത്യ കൃതിക്കുള്ള 2007-ലെ കേരള സാഹിത്യ അക്കാദമി പുരസ്കാരം ലഭിച്ചത് ഈ പുസ്തകത്തിനാണ് 

വിവിധതരം കളികളിലൂടെ കുട്ടികളിലെ വായനാശീലം വർദ്ധിപ്പിക്കുവാൻ ഉപകരിക്കുന്നവിധത്തിലാണ്‌ പുസ്‌തകത്തിന്റെ ഘടന. സാങ്കൽപികമായ അഭിമുഖങ്ങൾ, കഥകളിൽ പുതിയ കഥാപാത്രങ്ങൾ ചേർത്തുളള കളികൾ, പുസ്‌തകങ്ങളുടെ പേര്‌ പറഞ്ഞു കളിക്കൽ തുടങ്ങി പുസ്‌തകവും വായനയുമായി ബന്ധപ്പെട്ട നിരവധി കളികൾ ഉൾപ്പെടുത്തിയിട്ടുണ്ട് . 
## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളത്തിലെ ബാലസാഹിത്യകൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
നെറ്റിസൻ

ഇന്റെർനെറ്റിൽ കൂടുതൽ സമയം ചിലവഴിയ്ക്കുന്ന ഒരു വ്യക്തിയ്ക്ക്, പൊതുവെ പറയപ്പെടുന്ന പേരാണ് ** നെറ്റിസൻ ** എന്നത്. ആംഗലേയ പദങ്ങളായ ഇന്റർനെറ്റ്(internet) സിറ്റിസെൻ(citizen) എന്നീ പദങ്ങൾച്ചേർന്നാണ് **നെറ്റിസൻ** എന്ന പദം രൂപപ്പെടുത്തിയിരിക്കുന്നത്.

## അവലംബം
രാഷ്ട്രപിതാവ് (ഗ്രന്ഥം)

കെ.പി. കേശവമേനോൻ രചിച്ച  ഗ്രന്ഥമാണ് **രാഷ്ട്രപിതാവ്**. 1969-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

മഹാത്മാ ഗാന്ധിയുടെ ജീവിതമാണ് പ്രതിപാദ്യവിഷയം. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള ജീവചരിത്രങ്ങൾ
കലിയുഗം (ഗ്രന്ഥം)

പോഞ്ഞിക്കര റാഫി, സെബീന റാഫി എന്നിവർ ചേർന്നു രചിച്ച  ഗ്രന്ഥമാണ് **കലിയുഗം**. 1972-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:തത്ത്വചിന്തയുമായി ബന്ധപ്പെട്ട ഗ്രന്ഥങ്ങൾ